qundao/data-zh-poetry huggingface dataset:
壶中天·有寄
作者：李恰
朝代：清

天街寒月，隔碧城十二，相思消瘦。约略银墙西去路，隐隐雷声车走。绿意能通，红腔细拍，半醉春微逗。湘帘低卷，篆香吹漾巾袖。念否杜牧凄凉，困眠纸帐，一榻灯如豆。屈戌重关飞不到，默数朦胧残漏。有梦都遮，无愁与诉，欲睡沈吟又。虚阑踯躅，冻梅有鹤同守。
念奴娇·梅花
作者：李恰
朝代：清

紫云飘堕，正黄昏三弄，临风呜咽。照影惊鸿修竹暮，一树幽香清绝。翠袖笼寒，玉肌带晕，漫说经霜雪。巡檐低问，林梢飞上新月。应念雨约云期，横波悄注，未忍轻攀折。只恐芳华容易减，浪惹去蜂来蝶。枝老肥红，阴浓瘦绿，便是愁时节。更持残烛，拍歌肠断将别。
思佳客
作者：李恰
朝代：清

香篆轻凝漏未阑，画堂西角暂凭栏。桂排芳蕊垂金粟，莲剥冰心浸玉盘。杯重把，镜同看，半床幽梦五更寒。城头蟾兔苍凉影，照我离愁第几番。
扬州慢·留别孙晴斋
作者：李恰
朝代：清

碛漠沙尘，边楼烟雨，论交算是心知。猛凄飙乍厉，触别绪丝丝。正凉夕、虫吟幽怨，冷灯凝豆，萤影侵帏。奈浮云、踪迹无端，又惹沾衣。稻粱作计，笑天涯、何事奔驰。早射虎山空，盘雕路迥，怕说襟期。家在洞庭深处，湘波碧，都是相思。念人间沧海，朝朝多少迁移。
摸鱼儿·为顾曲生题幽兰坠露图
作者：李恰
朝代：清

甚西风、情根寸寸，等闲吹堕尘土。悄无人候曾携手，默默芳心私许。颜莫驻。早悟透灵因，夙蒂含愁吐。问花不语。记雨过凄晨，月来悲夕，总是泪零处。漫回首，梦好都无凭据。光阴三过飞絮。湘娥错把东皇怨，毕竟生天非误。且迟伫，最怕听，鲍家秋唱斜阳暮。闲愁赋与。是一点幽磷，千年碧血，化作断肠句。
氐州第一
作者：李恰
朝代：清

沧海波悬，仙盘路迥，长河夜夜清浅。梦引情通，星能月替，只有愁痕难剪。泻入荷心，可误被、晨风吹散。屈曲丝穿，玲珑酒咽，痴魂云绾。莫念汉皋人去远。抵多少、长门新怨。锦字谁缄，罗襦暗系，又昨宵春暖。听歌喉、低咽处，早勾起、柔肠万转。十斛终量，恁鲛绡，盈盈露泫。
水龙吟·有赠并索美人画幅
作者：李恰
朝代：清

嫩寒纤雨依微，晚妆怯倚帘帏薄。鸭垆翠袅，猩瓶红湿，芳心遐托。脂点黏唇，波痕浸腕，一枝柔约。乍生绡细展，闲愁淡扫，春色在眉山著。韵事而今寂寞，恰香闺、占将清乐。金钗度曲，乌丝写艳，流霞递酌。断梦湘南，软尘燕北，同嗟栖泊。看东风渐老，幽娥素绢，肯忘前约。
浣溪纱
作者：李恰
朝代：清

帘箔沈沈昼影迟，忽颦忽忆忽相思。朝朝暮暮少年时。晓镜都夸眉月小，西风不为鬓云吹。略无幽怨逗冰丝。
浣溪纱
作者：李恰
朝代：清

弹指光阴逼禁烟，晓风吹梦不成圆。早无消息到侬边。春色二分流似水，碧城千丈远于天。芙蓉密字待谁传。
浣溪纱·夜坐
作者：李恰
朝代：清

飒飒秋声百转蓬，是烟是月总朦胧。思量寸寸是虚空。踏雪了无痕可觅，行云犹许梦能通。却愁屈戌锁重重。
满江红·登双清亭同暄午作，用吕圣求体
作者：李恰
朝代：清

蠡道千盘，孤亭在、江心矗峙。寥天阔、四围云水。林翠静从栏槛落，幽峦峭共楼台倚。数归帆、无数夕阳明，微风起。襟袖润，空漾里。歌啸发，樽晷底。剔苍苔遗碣，手扪残字。宝墨苍凉罍旧渺，白波浩荡浮生寄。访灵踪、吾欲结茅庵，从兹始。
玉京谣
作者：李恰
朝代：清

已是看春去，鸿爪迷离，意共东皇懒。唤苦啼鹃，声声空进哀怨。恁夕阳、燕子归来，只冷落、谁家庭院。残红满，楼台帘幕，黄昏寻遍。谁教咫尺如天，远蓦相逢，又愁牵泪溅。细细宵长，朦胧幽梦难唤。听隔窗、密雨丝丝，到枕畔、将魂同绾。镇长见，莫任罡风吹断。
琵琶仙·即席呈李子才
作者：李恰
朝代：清

残醉扶来，又重认、夕照乌衣陈迹。波外闲缔鸥盟，前尘画灰说。算紫陌，东风梦浅，恰忙过、试镫时节。柳未成丝，花如溅泪，总助凄咽。刚一霎、人影衣香，只邀到、当头昨宵月。都把十年幽约，换牢愁千叠。剩酒伴，晨星几个，付睡乡、锁住冤魄。莫便归去匆匆，夕筵飘瞥。
疏影
作者：李恰
朝代：清

东风轻薄。把名园处处，卷地吹落。怕上高楼，千点愁人，一片花飞减却。杜鹃促送韶光去，欲驻景、恨无良药。只凄凉、语燕重来，闯入水晶帘箔。莫说当年韵事，怅风景不远，春梦如昨。无处追寻，空对尊前，满眼绿云帘幕。丝丝纵有垂杨线，系不住，萍飘絮泊。但沈吟、排日芳醪，移就水边清酌。
疏影
作者：李恰
朝代：清

芳心一掬。进墨魂栩栩，微逗清馥。密雨惊秋，凉意生毫，萧疏淡扫新绿。灵根似悟风沙苦，早默许、知音空谷。看碧街、万点红飘，谁似此香贞独。为有幽人胜赏，几曾睡梦里，忘了高躅。试听声声，伏枕吟余，但祝双飞双宿。团圞并结来生愿，更休唱、琵琶哀曲。问甚时，抛却歌衫，同把玉镵轻斸。
眉妩·香河初度书怀
作者：李恰
朝代：清

怅燕台春寂，楚泽书沈，三载客游倦。马齿看迟暮，金风起，星星尘鬓催换。百年渐半，问病魔何事依伴。猛追省，莫铸回头错，老身世蓬转。往事重重虚幻。把意根细扫，情蒂轻剪。忽忆平湖杳，长空外，关山惊被兵燹。梦魂怯远。料故园、三径秋怨。怕醉倚阑干，高树咽、蝉碧断。
菩萨蛮
作者：李恰
朝代：清

匆匆去也来何暮，梦中觅遍相思路。风急五更寒，门前山复山。悲嗔牵万种，愁压眉纤重。入骨泪痕深，要郎知此心。
贺新凉
作者：李恰
朝代：清

云外河梁影。订幽欢、迢迢此夜，玉拼渡稳。霞佩霓裳香雾湿，水面无波风定。看十二、阑干低亚。说到年时离绪恶，悔无钱、帝遣东西迥。漏迟唱，梦休警。天街寂寞笙歌冷。早隔断、西飞青鸟，碧城芳讯。昨岁相如秋病苦，劳汝绿华亲问。空剩得、劫灰成寸。未必桥边犹忆我，只漫漫、怨海难填恨。星隐约，月重晕。
高阳台·邵陵途次得舍弟书，却寄并呈彭暄午
作者：李恰
朝代：清

寒月凄魂，湖波荡魄，残年万里归来。三载征轮，团圞算是今才。浮云便有看山兴，约同心，吊古荒台。渺尘埃，钴鉧潭边，一片苍苔。萍踪已分飘零惯，只长头弱弟，愁抱难开。霜鬓无情，那堪镜里潜催。秋风屡负连床约，促飞鸿、急响凄哀。悄裴徊，知否邮亭，一样羁怀。
齐天乐·荏平感旧
作者：李恰
朝代：清

西风吹上潘郎鬓，添来旧愁无数。笛里关山，尊前月露，酒醒曾闻残语。哀丝乍诉，记人间幽期，斗增别绪。两载重来，鞭丝空自渍尘土。凄凉怕寻往梦，怅随风柳絮，已将春去。桂冷惊寒，蓬飘怨远，莫问相逢何处。征鞍暂驻，笑满眼筝琶，都非前侣。且自孤吟，和虫阶细谱。
春日东社诗成述怀
作者：李惠源
朝代：清

敢向乔林借一枝，天容卑隐亦吾私。桑柚嫩叶蚕娘早，巢垒香泥燕子迟。每向东邻分杏火，不随楚客咏江蓠。年来长物家何有，一瓮村醪两袖诗。太平岁月纪羲轩，人坐东风淑气温。老去更知书味好，閒来方觉布衣尊。山光著意青依屋，溪水何心绿到门。报答春晖无一事，年年花下共开樽。
春日东社诗成述怀·其一
作者：李惠源
朝代：清

敢向乔林借一枝，天容卑隐亦吾私。桑柚嫩叶蚕娘早，巢垒香泥燕子迟。每向东邻分杏火，不随楚客咏江蓠。年来长物家何有，一瓮村醪两袖诗。
春日东社诗成述怀·其二
作者：李惠源
朝代：清

太平岁月纪羲轩，人坐东风淑气温。老去更知书味好，閒来方觉布衣尊。山光著意青依屋，溪水何心绿到门。报答春晖无一事，年年花下共开樽。
出关
作者：李惺
朝代：清

西下空同东复东，黄河送我出关中。一年容易淹行李，万里回旋似转蓬。王屋山藏抱犊子，尸乡亭有祝鸡翁。岷峨亦是神仙窟，那向人间作寓翁。
宝剑崔双文
作者：李惺
朝代：清
体裁：联

万里河山归赤帝；一生名节误红娘。
庚戌元日日食一百二十韵
作者：李惺
朝代：清

岭南逢元日，客子心悲伤。旁观谬测度，谓我思故乡。故乡虽云远，可以理归装。况自入山来，泉石慰膏肓。同行三数人，形迹亦想忘。晨起但一揖，随意倾壶觞。贺客概无有，酬应息奔忙。转觉此间乐，在家徒皇皇。所悲竟何事，欲写先徬徨。念自癸卯后，木饥金不穰。陕西三岁旱，河南五岁荒。牛无一束藁，有如坟首羊。耕无可耕处，屠以充饥肠。十室去其半，半死半流亡。戊申乃大熟，禾黍幸登场。窃谓脱此厄，六幕臻平康。岂知是岁夏，大水竟汪洋。或云洞庭湖，白昼日无光。中有数龙斗，莫辨赤白黄。腥风挟浊浪，万鼓声雷硠。一涌高于山，一泻何可当。混混湖与江，茫茫荆讫扬。翼轸斗牛间，气湿如银潢。去年水更大，发难仍沅湘。所决失堤堰，所浸蔑城隍。江宁地颇高，钟阜几怀襄。别有浙西水，顶潮趋钱塘。加以百日雨，势欲无余杭。浙之杭嘉湖，北达苏松常。又北为镇江，财赋甲他方。岁额千余万，地丁兼白粮。次如湖南北，安徽及豫章。亦俱供飞挽，亦且赖输将。一浸数千里，何者为苞稂。无米入漕运，何以实京仓。灾民极可悯，苦况不可详。有屋在水中，渺不见屋梁。爷娘儿女子，托命于舟航。嗷嗷中泽鸿，于何谋稻粱。死者委沟壑，存者犹羸尪。天下有大命，官仓有常平。常平久无实，社仓亦虚名。欲籴无可籴，议籴徕远商。巴蜀米价贱，千里连帆樯。道远风涛恶，贩到价则昂。有钱犹可买，无钱空踉跄。欲赈无可赈，驰奏叩天阊。批章下户部，司农询曹郎。频年逋赋多，灾区例缓征。金屡颁大库，钱并支水衡。昔有盈无缩，今有缩无盈。虽有缩无盈，犹且别筹量。通融资挹注，一滴亦天浆。去年干在己，今年干在庚。今年第一日，日食令人惊。午刻历未刻，计食五分赢。二气绾橐籥，日者太阳精。履端重首祚，元日记新正。而乃遭此变，能勿心怦怦。熙朝大一统，骏业天所昌。幅员廊无外，宝箓尤灵长。下自元明宋，上溯虞陶唐。六代六圣人，从古见未尝。今上夙敦敏，嗣服提乾纲。四目之所运，四表咸辉煌。阅今三十载，暇食恒不遑。所冀百君子，赤栋为干桢。堂堂位宰辅，先自笃忠贞。大度休休然，寸心冰玉清。衮职一无阙，运量周垓纮。六官有官守，毋偷毋纷更。言官有言责，毋噤口不鸣。其任封疆者，赫然民所望。安民在察吏，吏有良不良。墨吏一推排，脂膏涂橐囊。酷吏一哮吼，魂魄落锒铛。茸吏百不理，宿牒堆满床。是皆民之蠹，得不重惩创。奉法毋斁法，思患宜豫防。视寇攘奸宄，如猰貐豺狼。欺君大不敬，讳盗大不祥。养痈必流毒，剜肉难补疮。兵以练乃劲，简校肃戎行。谷以蓄乃足，句稽谨盖藏。事事务实济，内外同匡襄。孪者毋不破，弛者毋不张。氛翳顿豁除，险阻化康庄。闾阎获安堵，一意力农桑。天方命百神，为民节阴阳。日雨雨时若，日旸无恒旸。旱魃及水怪，曷敢肆狓猖。黄人行捧日，两耳垂璧珰。天保佑天子，端拱坐明堂。泮奂尔游矣，纯嘏永无疆。洚水儆帝尧，大旱疲成汤。从古多日食，日食亦无妨。造化递消息，气数交纵横。剥正欲其复，晦正欲其明。殷忧以启圣，天具有深情。圣躬则已劳，臣躬则已荣。温饱逮僮仆，岂复别有营。葵藿小草耳，心为太阳倾。矧人含血性，沥之即丹诚。所冀纾主忧，力与气数争。天心非不仁，在人宜作强。毋以绕指柔，误此百鍊刚。众心如一心，积渐通穹苍。苍苍密转移，感召非祈禳。我固旧史氏，亦忝少司成。自顾殊碌碌，未可縻华缨。归田曾无田，破砚聊代耕。久矣甘枯寂，万物秋毫轻。迩来胸臆间，一丝长自萦。时事日以艰，耳目岂聋盲。背人成此诗，不觉慨以慷。掷笔涧中泉，纵步凌苍茫。嗒然一长啸，愁云落我旁。四山色黯惨，飞鸟为不翔。天壤此一时，非我独伥伥。安知无烈士，仰天泪沾裳。
接家书
作者：李惺
朝代：清

客中日盼家书到，接得家书不忍看。纸尾定知言未尽，墨痕疑有泪难乾。困人碌碌成何事，对此茫茫集百端。中酒阻风今夜又，寒镫影里漏声残。
时事
作者：李惺
朝代：清

黄阁自清邃，相公生较迟。可怜多难日，犹似太平时。绝技摸棱手，间情歇后诗。死伤都不问，丙吉是良师。开府威权重，封疆计画疏。临危仍喛缓，讳败尽含胡。姑作目前计，专筹额外租。累朝仁寿泽，元气待谁扶。
时事·其一
作者：李惺
朝代：清

黄阁自清邃，相公生较迟。可怜多难日，犹似太平时。绝技摸棱手，间情歇后诗。死伤都不问，丙吉是良师。
时事·其二
作者：李惺
朝代：清

开府威权重，封疆计画疏。临危仍喛缓，讳败尽含胡。姑作目前计，专筹额外租。累朝仁寿泽，元气待谁扶。
河间献王墓
作者：李惺
朝代：清

风流儒雅最英英，藩邸人如棘下生。吾道中兴由汉室，斯文一劫是秦坑。诸陵而外存孤冢，小县于今尚旧名。芳躅遥遥谁继者，好从前路问东平。
瞿唐峡
作者：李惺
朝代：清

地不此间裂，江应无处流。群山开一缝，万里送孤舟。石古黝如铁，潭秋腻欲油。自怜非画手，窜取入双眸。
自上杭旧县乡至永安湖口司无在非山山密而促登顿甚劳途中书此遣怀
作者：李惺
朝代：清

我闻七闽之险绝人寰，今见闽西之山长且弯。如树有干干有枝，枝枝叶叶交回环。一山生出山无数，大抵无一直走皆横拦。初逾一岭谓山尽，未尽又见山当前。山脚稍稍得平处，过去竟为山所关。山头隐隐现凹处，上去仍为山所瞒。或数十丈十余丈，迭上迭下劳跻攀。六日得程三百里，上下总在山之间。往时飞步凌孱颜，祇今老矣筋骨孱。赖有两人能舆我，下舆姑让渠息肩。摄杖徐行复小憩，松边竹下时流连。但见山头石磊磊，但闻山脚水潺潺。石原不要下山去，水更不曾流上山。水兮何智石何顽，石固长间水亦间。咄哉上上下下劳如此，我殆不如石与水。
自粤贼倡乱以来蔓延大江南北今已七年矣老师縻饷平定无期烦惋之余忾然有作
作者：李惺
朝代：清

凶锋如烈火，所至肆焚屠。赖有雄藩耳，谁知一策无。神昏失肝胆，恩重惜头颅。福命苍生薄，君当恕小儒。将军新授钺，指顾奏饶歌。饷道飞刍急，行营坐甲多。声沈曹刚鼓，影戢鲁阳戈。小丑非难殄，其如弛纵何。斩馘曾无几，铺张尽足豪。锋车凭奏捷，墨敕许酬劳。幕府黄金贵，辕门绛节高。乌鸦兼孔雀，可惜好翎毛。杀气半天下，频年毒未消。将多功益少，兵弱气逾骄。师律曾何有，王鈇竟汝饶。不堪摧败处，风景日萧条。岁需千百万，科敛日骚然。刮地兵如笓，持人吏有权。连连下符牒，琐琐算缗钱。给得军储否，民生绝可怜。国计皆私计，官穷胆气粗。脂膏恣朘削，色目借捐输。曾不怜人死，何尝怯鬼诛。黑丸随处有，可有护身符。
自粤贼倡乱以来蔓延大江南北今已七年矣老师縻饷平定无期烦惋之余忾然有作·其一
作者：李惺
朝代：清

凶锋如烈火，所至肆焚屠。赖有雄藩耳，谁知一策无。神昏失肝胆，恩重惜头颅。福命苍生薄，君当恕小儒。
自粤贼倡乱以来蔓延大江南北今已七年矣老师縻饷平定无期烦惋之余忾然有作·其三
作者：李惺
朝代：清

斩馘曾无几，铺张尽足豪。锋车凭奏捷，墨敕许酬劳。幕府黄金贵，辕门绛节高。乌鸦兼孔雀，可惜好翎毛。
自粤贼倡乱以来蔓延大江南北今已七年矣老师縻饷平定无期烦惋之余忾然有作·其二
作者：李惺
朝代：清

将军新授钺，指顾奏饶歌。饷道飞刍急，行营坐甲多。声沈曹刚鼓，影戢鲁阳戈。小丑非难殄，其如弛纵何。
自粤贼倡乱以来蔓延大江南北今已七年矣老师縻饷平定无期烦惋之余忾然有作·其五
作者：李惺
朝代：清

岁需千百万，科敛日骚然。刮地兵如笓，持人吏有权。连连下符牒，琐琐算缗钱。给得军储否，民生绝可怜。
自粤贼倡乱以来蔓延大江南北今已七年矣老师縻饷平定无期烦惋之余忾然有作·其六
作者：李惺
朝代：清

国计皆私计，官穷胆气粗。脂膏恣朘削，色目借捐输。曾不怜人死，何尝怯鬼诛。黑丸随处有，可有护身符。
自粤贼倡乱以来蔓延大江南北今已七年矣老师縻饷平定无期烦惋之余忾然有作·其四
作者：李惺
朝代：清

杀气半天下，频年毒未消。将多功益少，兵弱气逾骄。师律曾何有，王鈇竟汝饶。不堪摧败处，风景日萧条。
释心
作者：李惺
朝代：清

目愿为我目，口愿为我口。足愿为我足，手愿为我手。区区此一心，不乐为我有。我岂负心哉，问心心曰否。少小附君身，周旋日已久。灵府清且间，外缘息攻掊。不谓廿年来，君为利禄诱。却又大迂拘，事事落人后。饥寒日煎迫，无计可抖擞。辄以委之我，我能不任受。顾此方寸地，有似厨中臼。纷纷蓼与齑，辛苦乃杂揉。手不习钻刺，足不惯奔走。有目喜观书，有口善饮酒。惟心实难为，请君试分剖。我还语我心，此咎我自取。汝实主人翁，亦汝自取咎。长安诸贵人，腰金纡大绶。裘马鲜且肥，黄白积如阜。汝不附渠身，生即与我偶。我命既穷薄，汝福何由厚。抑汝有自来，乾父而坤母。气可沮金石，光可彻箕斗。细故辄悲摧，自待则已苟。我今与汝约，今已三十九。年光迅白驹，世熊幻苍狗。物有如许许，事有如某某。不敢复相烦，但愿坚自守。先以三昧火，为汝焚其蔀。继以三昧水，为汝涤其垢。沃劣不须膏，扫愁不用帚。翩翩鸟出笼，洋洋鱼脱笱。皮囊有坏时，祝汝长不朽。书此券来兹，时维岁乙酉。
挽左宗棠联
作者：李感赞
朝代：清
体裁：联

荡寇绥边，高密威名震华夏；鞠躬尽瘁，武乡心事问穹苍。
一剪梅
作者：李慈铭
朝代：清

心事浓香爇夜深，碎语惺惺，碎梦星星。玉栏干影忒玲珑，瘦雾冥冥，瘦月亭亭。一纸红鸾悔未盟，待订他生，已误今生。憨嗔憨笑总无凭，才似多情，又似无情。
一枝春
作者：李慈铭
朝代：清

暖人春幡，乍东风、蕙转冰成酥雨。湘梅过了，又是霏香雾。琳宫磬度，正金箓、玉晨宵御。应艳道、瑶草琪花，近覆醮坛鹓鹭。如闻秀郊人语。笑声来胜似，灯明箫鼓。鳞鳞翠瓦，渐造玉檐琼宇。凉蟾借取，讶窗近、夜珠来处。还自检、银烛风帘，细商词句。
一络索
作者：李慈铭
朝代：清

可是清明才度，等闲春暮。烧香重做杏花寒，吹不断，屏山雾。待把东风扃住，不教归去。垂帘天气病眠人，又点点，樱桃雨。
一萼红二首
作者：李慈铭
朝代：清

记年时。试凌波步屧，常自惜春迟。雁去西风，猿啼夜月，幽恨传遍江蓠。渐开到、红兰碧芷，费几许、花叶琢新诗。露白空舟，峰青雾拥，那解相思。肠断懊侬重唱，只潇湘意浅，不系蘋丝。绿树寒帘，黄金解佩，心事都怕人知。忍偷换、珍珠密约，便缄泪、何处更通辞。剩有菱花镜中，画取空枝。傍西墙，有猩棠一树，含意上金堂。珊缀珍丛，脂匀粉朵，未许蜂蝶轻狂。看取次、将开复敛，似避人、娇面怕端详。散点朝霞，轻笼细雨，略逗斜阳。应记几年栽就，比摩挲稚女，锦带低量。才整搔头，凝羞晕颊，尚怯轻泄春光。正赢得、回眸一笑，衬纤妍、垂柳万丝长。只恐开时遇，风翻损红妆。
一萼红二首·其一
作者：李慈铭
朝代：清

记年时。试凌波步屧，常自惜春迟。雁去西风，猿啼夜月，幽恨传遍江蓠。渐开到、红兰碧芷，费几许、花叶琢新诗。露白空舟，峰青雾拥，那解相思。肠断懊侬重唱，只潇湘意浅，不系蘋丝。绿树寒帘，黄金解佩，心事都怕人知。忍偷换、珍珠密约，便缄泪、何处更通辞。剩有菱花镜中，画取空枝。
一萼红二首·其二
作者：李慈铭
朝代：清

傍西墙，有猩棠一树，含意上金堂。珊缀珍丛，脂匀粉朵，未许蜂蝶轻狂。看取次、将开复敛，似避人、娇面怕端详。散点朝霞，轻笼细雨，略逗斜阳。应记几年栽就，比摩挲稚女，锦带低量。才整搔头，凝羞晕颊，尚怯轻泄春光。正赢得、回眸一笑，衬纤妍、垂柳万丝长。只恐开时遇，风翻损红妆。
三株媚
作者：李慈铭
朝代：清

炉烟歌扇袅，又花间招携，金尊频倒。翠管筵前，正袖霞低拂，镜菱偷照。背了银荷，衫暗并、端相娇小。水样湘帘，偏借银蟾，映人双笑。惆怅年时怀抱，看旧眷新娇，一般风调。密字珍珠，算酒边心事，抵伊多少。白发催人，偿几度、蛾眉低扫。但愿欢红愁翠，相依未老。
三部乐
作者：李慈铭
朝代：清

京辇馀韶，倩细仗锦装，更开花国。画栏深院，难得珍丛都集。约珂里、仙侣霓裳，趁绮共醉，钿板低拍。部头进点，柘鼓清歌争发。羊车几催密字，有押衙皂帽，代传花叶。尽教语留紫燕，队排银鹘。恁伊州、一时舞彻，红烛底、都忘坠月。珠绕翠匝，防拥髻、灯背愁绝。
东风第一枝二首
作者：李慈铭
朝代：清

甲子春开，庚寅吾降，东风四日先到。旧居谁问弧悬，吉谶漫传鹊报。毬仗灯围，已误却、雕青年少。只赚人，三韭春盘，供得庾郎长咬。看贴燕、粘鸡竞巧。又共占、一年佳兆。几时归寿高堂，醉舞渔衫娇巧。青山眷属，话绕屋梅花开早。付风清、竹屐双鬟，雪里煮茶同老。日暖云边，春来天上，杏花开到庭院。甚时宫样添栽，便把流光轻换。琼轩并立，恰占得东风刚半。正记取、老干孤擎，不许闹红零乱。最爱是、月明宵暖，认积雪、满枝香散。衬他一抹银墙，依约烟横雾澹。红窗吹笛。都不似、梅花哀怨。待画出、绮影帘前，长傍玳梁双燕。
东风第一枝二首·其一
作者：李慈铭
朝代：清

甲子春开，庚寅吾降，东风四日先到。旧居谁问弧悬，吉谶漫传鹊报。毬仗灯围，已误却、雕青年少。只赚人，三韭春盘，供得庾郎长咬。看贴燕、粘鸡竞巧。又共占、一年佳兆。几时归寿高堂，醉舞渔衫娇巧。青山眷属，话绕屋梅花开早。付风清、竹屐双鬟，雪里煮茶同老。
东风第一枝二首·其二
作者：李慈铭
朝代：清

日暖云边，春来天上，杏花开到庭院。甚时宫样添栽，便把流光轻换。琼轩并立，恰占得东风刚半。正记取、老干孤擎，不许闹红零乱。最爱是、月明宵暖，认积雪、满枝香散。衬他一抹银墙，依约烟横雾澹。红窗吹笛。都不似、梅花哀怨。待画出、绮影帘前，长傍玳梁双燕。
临江仙·癸未除夕作
作者：李慈铭
朝代：清

翠柏红梅围小坐，岁筵未是全贫。蜡鹅花下烛如银。钗符金胜，又见一家春。自写好宜祛百病，非官非隐闲身。屠苏醉醒已三更。一声鸡唱，五十六年人。
临江仙十二首
作者：李慈铭
朝代：清

一枕宿酲莺唤觉，起来扶病闲行。游丝栏外午风轻。罗衫人影薄，偏傍小桃明。三十馀年如梦里，春来春去多情。夕阳又傍短墙阴。隔墙花缺处，微有卷帘声。满院槐阴风簌簌，卷帘红日西斜。竹炉矮几自煎茶。一杯甜井水，双盎海棠花。书卷丹黄从校毕，南天闲数归鸦。碧云长自绕山衙。豆香慈母馔，瓜熟冷官家。团扇家家图画在，萧然海鹤风姿。梦随铁骑醉吟诗。三山临水宅，万里拂云祠。老辈风流今似昔，烟霞遥订心知。江南秋及杖藜时。绿蓑菰米艇，乌帽菊花篱。春梦枝头重唤觉，睡情又近黄昏。绿阴如幄静当门。风擎罗扇艳，月傍玉钗温。晓起冰肌和露拭，茜红褪后还存。晚妆依旧点脂痕。几回携烛看，生恐再离魂。一院秋灯初过雨，月儿檐际纤纤。桐枝斜飐玉阶前。暗闻风叶响，人影隔疏帘。刚是辘轳金井歇，夜深还动筝弦。微云清露乍凉天。画栏闲似水，梧子落谁家。落尽樱桃飞絮尽，晚花一树秾新。薄阴低眷小窗晴。似怜春老，来试靓妆明。转罢轻雷飘罢雨，满阶芳草多情。夜来风信近三更。暗凝红泪，谁与伴明星。寂寂琳宫长昼，玉梨一树晴妍。不知春恨几经年。为谁开又落，夕磬晓钟边。过尽扶肩女伴，绣襟一样低穿。飞来难得上花钿。愿留纤屧印，芳迹有人怜。一阵帘前疏雨过，夕阳楼阁晴妍。小安笔砚晚风前。柳丝低拂地，蕉影半遮帘。团扇单衫都称意，不须纱帽闲眠。静看庭际飏茶烟。绿阴中断处，红试晚花天。五十二人霜在鬓，我生又过今年。贳裘一醉也陶然。画蝉纱隐烛，药玉酒行船。那有后堂丝竹事，暂看花影便娟。举杯今夕忆彭宣。戟门严臈鼓，霜剑拂吴笺。又是夏初今夕望，月黄刚上罗衿。夜凉谁与伴眠琴。帘前香澹澹，风外漏沉沉。手种朱藤新满架，绿扶花影深深。几年乡梦在山阴。谁知今年月，别自有山林。径尺方盆围作沼，汲泉小蓄鲦鱼。翠痕略借荇丝铺。两三文石错，随地见蓬壶。戏捉柳花浮水面，闲看逐队噞喁。空中游影自如如。须知鱼与我，同此一江湖。翠柏红梅围小坐，岁筵未是全贫。蜡鹅花下烛如银。钗符金胜，又见一家春。自写好宜怯百病，非官非隐闲身。屠苏醉醒已三更。一声鸡唱，五十六年人。
临江仙十二首·其一
作者：李慈铭
朝代：清

一枕宿酲莺唤觉，起来扶病闲行。游丝栏外午风轻。罗衫人影薄，偏傍小桃明。三十馀年如梦里，春来春去多情。夕阳又傍短墙阴。隔墙花缺处，微有卷帘声。
临江仙十二首·其三
作者：李慈铭
朝代：清

团扇家家图画在，萧然海鹤风姿。梦随铁骑醉吟诗。三山临水宅，万里拂云祠。老辈风流今似昔，烟霞遥订心知。江南秋及杖藜时。绿蓑菰米艇，乌帽菊花篱。
临江仙十二首·其九
作者：李慈铭
朝代：清

五十二人霜在鬓，我生又过今年。贳裘一醉也陶然。画蝉纱隐烛，药玉酒行船。那有后堂丝竹事，暂看花影便娟。举杯今夕忆彭宣。戟门严臈鼓，霜剑拂吴笺。
临江仙十二首·其二
作者：李慈铭
朝代：清

满院槐阴风簌簌，卷帘红日西斜。竹炉矮几自煎茶。一杯甜井水，双盎海棠花。书卷丹黄从校毕，南天闲数归鸦。碧云长自绕山衙。豆香慈母馔，瓜熟冷官家。
临江仙十二首·其五
作者：李慈铭
朝代：清

一院秋灯初过雨，月儿檐际纤纤。桐枝斜飐玉阶前。暗闻风叶响，人影隔疏帘。刚是辘轳金井歇，夜深还动筝弦。微云清露乍凉天。画栏闲似水，梧子落谁家。
临江仙十二首·其八
作者：李慈铭
朝代：清

一阵帘前疏雨过，夕阳楼阁晴妍。小安笔砚晚风前。柳丝低拂地，蕉影半遮帘。团扇单衫都称意，不须纱帽闲眠。静看庭际飏茶烟。绿阴中断处，红试晚花天。
临江仙十二首·其六
作者：李慈铭
朝代：清

落尽樱桃飞絮尽，晚花一树秾新。薄阴低眷小窗晴。似怜春老，来试靓妆明。转罢轻雷飘罢雨，满阶芳草多情。夜来风信近三更。暗凝红泪，谁与伴明星。
临江仙十二首·其十
作者：李慈铭
朝代：清

又是夏初今夕望，月黄刚上罗衿。夜凉谁与伴眠琴。帘前香澹澹，风外漏沉沉。手种朱藤新满架，绿扶花影深深。几年乡梦在山阴。谁知今年月，别自有山林。
临江仙十二首·其十一
作者：李慈铭
朝代：清

径尺方盆围作沼，汲泉小蓄鲦鱼。翠痕略借荇丝铺。两三文石错，随地见蓬壶。戏捉柳花浮水面，闲看逐队噞喁。空中游影自如如。须知鱼与我，同此一江湖。
临江仙十二首·其十二
作者：李慈铭
朝代：清

翠柏红梅围小坐，岁筵未是全贫。蜡鹅花下烛如银。钗符金胜，又见一家春。自写好宜怯百病，非官非隐闲身。屠苏醉醒已三更。一声鸡唱，五十六年人。
临江仙十二首·其四
作者：李慈铭
朝代：清

春梦枝头重唤觉，睡情又近黄昏。绿阴如幄静当门。风擎罗扇艳，月傍玉钗温。晓起冰肌和露拭，茜红褪后还存。晚妆依旧点脂痕。几回携烛看，生恐再离魂。
乐毅墓和郑盦
作者：李慈铭
朝代：清

生合奇兵五国来，死犹埋骨傍金台。能军世尽推骑劫，爱士人惟礼郭隗。终使客卿沦异地，空传书语感奇才。望诸莫表将军墓，知为昭王首重回。
京邸冬夜读书
作者：李慈铭
朝代：清

昨日中旨下，率钱修离宫。读诏私太息，此举宜从容。圣人秉纯孝，不暇权始终。长乐楼百尺，积庆花千重。取足天下养，承欢良无穷。四海幸平台，物力犹未充。岛夷怙群丑，鼾睡长安中。诚宜法文景，励治威诸戎。安可舍禁钥，危照甘泉烽。台疏閒一上，未得回宸衷。贤傅造辟言，主德本至聪。岂不念民瘼，何难罢新丰。事关国根本，连章期诸公。冗官未食禄，涕泪徒沾胸。伏阙讵可效，草奏谁为通。负此读书力，仅争章句功。漆室夜深讥，四顾无予同。
人月圆二首
作者：李慈铭
朝代：清

恹恹小病垂帘地，倚枕怯春寒。月明灯灺，花阴无赖，还上栏干。麝巾暗解，螺杯偷递，一晌追欢。雾浓香细，银屏划袜，何日同看。湘江终古伤心泪，长自发红兰。莺声啼老，鹃声化去，零落谁看。钿车催至，冰瓯银烛，半日追欢。冯唐霜鬓，何戡病骨，同此长安。
人月圆二首·其一
作者：李慈铭
朝代：清
体裁：词

恹恹小病垂帘地，倚枕怯春寒。月明灯灺，花阴无赖，还上栏干。麝巾暗解，螺杯偷递，一晌追欢。雾浓香细，银屏划袜，何日同看。
人月圆二首·其二
作者：李慈铭
朝代：清
体裁：词

湘江终古伤心泪，长自发红兰。莺声啼老，鹃声化去，零落谁看。钿车催至，冰瓯银烛，半日追欢。冯唐霜鬓，何戡病骨，同此长安。
会龙桥歌
作者：李慈铭
朝代：清

慧日阁深抚帝坐，相公馆客访奇货。两龙浴水来夹舟，保长惊呼贵人卧。雷奔电睒导客行，仙源庆牒稽图名。帖报新恩得龙子，万岁巷里愁琴声。一龙飞腾上天去，烛影赭袍挟临御。可怜折断双晶莲，墀下殿岩捽头舞。一龙朱邸开会稽，投怀再见雏龙飞。嗣皇庆寿攽金扇，隆国承封曳玉衣。五十年来六更毕，大龙枯颅琢饕餮。白头青盖牵羊行，绕柱龙孙拜番佛。镂簟珠襦散不收，霅川碧血几经秋。谁知龙輴千官卫，不及西溪土一抔。当时戚里承恩泽，卫王鲁国同朝列。不堪潜邸问虹桥，留与桓溪夸䧿楔。迎恩门外夕阳斜，终古桥痕漾采霞。渔童打桨入东浦，指点荒村保长家。
会龙桥歌
作者：李慈铭
朝代：清
体裁：古风

慧日阁深抚帝坐，相公馆客访奇货。两龙浴水来夹舟，保长惊呼贵人卧。雷奔电睒导客行，仙源庆牒稽图名。帖报新恩得龙子，万岁巷里愁琴声。一龙飞腾上天去，烛影赭袍挟临御。可怜折断双晶莲，墀下殿岩捽头舞。一龙朱邸开会稽，投怀再见雏龙飞。嗣皇庆寿攽金扇，隆国承封曳玉衣。五十年来六更毕，大龙枯颅琢饕餮。白头青盖牵羊行，绕柱龙孙拜番佛。镂簟珠襦散不收，霅川碧血几经秋。谁知龙輴千官卫，不及西溪土一抔。当时戚里承恩泽，卫王鲁国同朝列。不堪潜邸问虹桥，留与桓溪夸鹊楔。迎恩门外夕阳斜，终古桥痕漾采霞。渔童打桨入东浦，指点荒村保长家。
传镫寺观章皇御绘宏觉禅师像敬赋
作者：李慈铭
朝代：清

开国当年气象新，补天笔落自通神。鸠摩合为真王出，俯视凌烟阁上人。
促拍满路花
作者：李慈铭
朝代：清

小别成耽阁，叵耐连宵风恶。海棠开几日、又吹落。酒榼筝囊，辜负嬉春约。闲煞斑骓络。燕子归来，为谁摇动铃索。铸就黄金错，长是年年欢薄。舞裙歌扇底，恁飘泊。一样灯前，独自尊前寂寞。吹彻梅花角。阵阵馀寒，晓来都在帘幕。
凤凰台上忆吹箫
作者：李慈铭
朝代：清
体裁：词

叶随初鸿，花留宿蝶，巫云低拥屏山。恁银河化泪，洒遍人天。偏是流萤有意，入疏帘、犹觅花钿。更宵静，玉窗风触，时响筝弦。当年，倩黄姑作证，辨一炷心香，兰夜同燃。奈星桥乌鹊，不会传笺。独自针楼扶病，更无人、相倚恹恹。但长守、断丝蛛合，谁与缠绵。
初冬携舟至平水溪口由望仙桥入宝严寺夜宿澄公房
作者：李慈铭
朝代：清

扁舟出东郭，沿缘耶溪间。水尽白云起，遂入云门山。红树叠青嶂，明妆耀螺鬟。远近含层霞，深浅分寒烟。峰陡势欲落，飞翠忽复连。曲涧荫幽筱，鱼鸟媚我前。时逢采樵侣，踏叶相往还。山回寺门出，夕阳终古间。云门外六院，兹地据丹麓。入门仍见山，古藓一庭绿。松阴飐双幡，经坛散炉馥。龛石栖寒花，厨烟出深竹。颇忆湛然师，尘锡参道俗。先贤习元悟，往往寄高躅。禅房留定云，蒲褐此间宿。茶火伴夜深，山志静可读。天风摇殿铃，时闻暗泉续。
初冬携舟至平水溪口由望仙桥入宝严寺夜宿澄公房·其一
作者：李慈铭
朝代：清

扁舟出东郭，沿缘耶溪间。水尽白云起，遂入云门山。红树叠青嶂，明妆耀螺鬟。远近含层霞，深浅分寒烟。峰陡势欲落，飞翠忽复连。曲涧荫幽筱，鱼鸟媚我前。时逢采樵侣，踏叶相往还。山回寺门出，夕阳终古间。
初冬携舟至平水溪口由望仙桥入宝严寺夜宿澄公房·其二
作者：李慈铭
朝代：清

云门外六院，兹地据丹麓。入门仍见山，古藓一庭绿。松阴飐双幡，经坛散炉馥。龛石栖寒花，厨烟出深竹。颇忆湛然师，尘锡参道俗。先贤习元悟，往往寄高躅。禅房留定云，蒲褐此间宿。茶火伴夜深，山志静可读。天风摇殿铃，时闻暗泉续。
南乡子
作者：李慈铭
朝代：清

水样梦初醒，半穟灯花瘦不青。索性起吹灯炉落，愔愔，绿映虚？屋角星。病骨忒伶俜，一摺吟魂熨绣衾。窗外又听疏雨过，泠泠，声满风前九子铃。
南乡子
作者：李慈铭
朝代：清
体裁：词

水样梦初醒，半穟灯花瘦不青。索性起吹灯炉落，愔愔，绿映虚�屋角星。病骨忒伶俜，一摺吟魂熨绣衾。窗外又听疏雨过，泠泠，声满风前九子铃。
南乡子
作者：李慈铭
朝代：清

水样梦初醒，半穟灯花瘦不青。索性起吹灯炉落，愔愔，绿映虚𢅏屋角星。病骨忒伶俜，一摺吟魂熨绣衾。窗外又听疏雨过，泠泠，声满风前九子铃。
南柯子
作者：李慈铭
朝代：清

病久香都减，愁多梦转加。秋深寒蝶独无家。风露帘前分与一丛花。洒泪和杯洗，含颦借烛遮。清歌一曲换年华。何况听歌人亦滞天涯。
南歌子二首
作者：李慈铭
朝代：清

莲子星前碧，蕉心雨里红。天涯不碍五更风，可是凄凉一样到伊侬。泪渍偎凉掼，愁多替梦重。便成睡去也匆匆，索性疏钟斜月各惺松。裙衩文鸳窄，钗梁粉蝶娇。才离眼底已销魂，难道忍心撇过又今宵。佩响侵银箔，炉薰度紫绡。月斜花径路迢迢，如此思量魆地忒无聊。
南歌子二首·其一
作者：李慈铭
朝代：清

莲子星前碧，蕉心雨里红。天涯不碍五更风，可是凄凉一样到伊侬。泪渍偎凉掼，愁多替梦重。便成睡去也匆匆，索性疏钟斜月各惺松。
南歌子二首·其二
作者：李慈铭
朝代：清

裙衩文鸳窄，钗梁粉蝶娇。才离眼底已销魂，难道忍心撇过又今宵。佩响侵银箔，炉薰度紫绡。月斜花径路迢迢，如此思量魆地忒无聊。
南浦二首
作者：李慈铭
朝代：清

秋色满江关，倦金门、又报五湖船具。杨柳凤河滨，柔丝袅、偏是征帆难住。凉飔忍俊，短篷斜趁新鸿度。回首觚棱天际梦，都付暮云芳树。共看水部归装，只琴囊画卷，烟霞伴侣。山影到闲庭，缃帘底、消受鬓香眉妩。蘋花一桨，载诗还访桃根去。料得西窗同剪烛，却话蓟门风雨。帘重雨垂垂，到黄昏、又是晴期无准。微醉更添衣，重篝腻、先到江南梅信。扶头睡味，殢人依旧年时病。多恐银荷灯照处，闲了水晶双枕。梦中还问红楼，只纱窗、似雾琴弦微润。燕子不归来，葳蕤琐、斜阁栏干秋影。空阶点滴，漏声遥隔重门静。为想禅床同听客，凋得几丝青鬓。
南浦二首·其一
作者：李慈铭
朝代：清

秋色满江关，倦金门、又报五湖船具。杨柳凤河滨，柔丝袅、偏是征帆难住。凉飔忍俊，短篷斜趁新鸿度。回首觚棱天际梦，都付暮云芳树。共看水部归装，只琴囊画卷，烟霞伴侣。山影到闲庭，缃帘底、消受鬓香眉妩。蘋花一桨，载诗还访桃根去。料得西窗同剪烛，却话蓟门风雨。
卜算子
作者：李慈铭
朝代：清

杏缬衬蝉纱，金匝深深护。睡重香浓忍俊时，尽在无言处。珊枕引芙蓉，转侧郎知否。记取灯残欲曙天，帐外纤纤雨。
卸街行
作者：李慈铭
朝代：清

长安秋色来无际，雁未到，虫吟砌。凄清庭院叶声中，偏搅初凉天气。孤灯摇幌，乱书堆案，一桁帘垂地。飘零作客三千里，顾鬓影，人憔悴。空阶点滴雨声寒，领略贫家滋味。满湖菱角，绕门荷叶，何日寻归计。
双双燕
作者：李慈铭
朝代：清

渗金艇子，趁青幔风前，载愁容与。山光鬓影，同斗镜中眉妩。才听柔声雁橹，已渐入、菱歌深处。多情晼晚红霞，半带寒烟汀渚。延伫，蘅皋日暮。托浅浅微波，暗通心愫。沅江香歇，来共水荭花语。消得斜阳几度，又撩乱、天边孤鹜。何时约定红栏，看足五湖风雨。
和珊士送春诗心字韵
作者：李慈铭
朝代：清

异国春归客感深，烽烟满目罢登临。茂宏到处能胡语，庄舄无人和越吟。四海仓黄留此日，十年闲散负初心。草驴秃尾天街侧，吹笛纤儿莫见侵。
四字令
作者：李慈铭
朝代：清

香霏粉霏，山宜水宜。蓦然经雨红稀，负东风是伊。卖花巷迷，嬉春舫移。画楼人懒薰衣，怨枝头鸟啼。
国香慢
作者：李慈铭
朝代：清

辇路琳宫，又猩屏锦幄，争斗妆浓。多情内家罗绮，来绕珍丛。天上霓裳已换，问沉香、谁被恩醲。伤心旧时话，寂寞连昌，玉树青葱。翠华停几度，倏珠尘雾卷，长信都空。娇莺雏燕，无数尽泣鹃红。独擅昭阳第一，倚雕栏、愁对春风。休提梦中事，细仗珠灯，合队花骢。
声声慢
作者：李慈铭
朝代：清

墙垂薜荔，砌上莓苔，愁痕刚界朱栏。杏白梨红，次第做尽春寒。曲池抱阶如镜，问何人、照影窗前。斜阳地，指茸茸翠草，曾阁秋千。我本伤春狂客，趁蝶帘燕户，钿坠筝筵。载酒迟来，花间谁擘蛮笺。红楼只今已改，觅残题、犹在屏山。归去晚，听东风，盈路杜鹃。
夜梦归故园作
作者：李慈铭
朝代：清

夜来何所梦，梦归故山庐。山阴西郭外，聚族横河居。宅后十顷地，旁临官渎湖。竹圃各自辟，袤延半里余。家家有高楼，朱翠相萦纡。吾宅割半亩，面城开里闾。后有楼五间，青苔黯金铺。时节偶一登，凭阑俯佃渔。湖光收不尽，平野连茭蒲。乱帆过如叶，鼓枻时相呼。鸬鹚排艇列，惊飞趁鸥凫。柴罧忽中断，间以红芙蕖。此境常在目，久旅徒长吁。一旦落吾手，指点真画图。青山列眉际，天光在衣裾。左右挹明镜，琉璃纳窗虚。七日傥不醒，何必游华胥。
夜过皖城作
作者：李慈铭
朝代：清

天涯倦鸟几时还，千里江程未得闲。瓶里茶香秋浦水，枕边镫影皖公山。烽烟淮甸犹传檄，鼓角严城早掩关。为想十年征战苦，至今猿鹤怨刀环。
天香
作者：李慈铭
朝代：清

匀剪青罗，细烘翠缬。繁英嫩蘸秋水。合是昭阳，点成碧唾，漫把夜来相字。沁檀孕麝，任抹丽、浓香都避。晨比芳兰滴露，宵疑蜜梅含绮。刚宜绿闺幽事，映窗纱、缓调螺子。碎簇钿钗梁上，几茎葱指。才妒眉梢摘黛，更一宿、星星頞黄似。恰道新凉，偷薰翠被。
太常令
作者：李慈铭
朝代：清

满城风雨近重阳，门巷水云凉。到处似潇湘，谁分别、鸥乡雁乡。孟家狂客，陶家醉客，此辈又登场。无酒莫思量，喜老屋、团成稻香。
宴清都
作者：李慈铭
朝代：清

绮幔笼雕槛，晶屏隔、蜜梅花下香浅。金炉麝火，煎茶细语，暗催壶箭。当头壁月还满，问今岁、尊前几见。况画廊、两两华灯。媚红刚映人面。回眸又是春来，幡摇彩蝶，钗簇珠燕。遥知镜里，银蟾对影，黛眉先展。分明语近香远。更玉笋、藏钩送暖。莫管它、锦帐兰薰，消停翠盏。
寓山四负堂谒祁忠惠公像
作者：李慈铭
朝代：清

呜呼忠惠天人姿，门第高华文采奇。二十登科作司李，蛮陬猾吏无能欺。报最俄膺谏垣擢，惠文脑后尤岳岳。鸳湖选郎手障天，一疏披云折其角。三吴地大多彊家，白昼击鼓惊吏衙。绣衣少年美如玉，骢马一出人无哗。中台入长十三道，逆党汗流观谏草。仓皇请急归倚庐，四负名堂待终老。南都草创吴民骄，公还持斧锄其豪。三弊上言仅报可，擢公开府苏台高。扬州镇帅本名贼，花门大纵南塘出。骎骎略地窥丹杨，公檄要盟克以日。大江鼓浪高崔嵬，传呼单舸中丞来。通侯跽接健儿拜，辕门酾酒欢如雷。奄儿翻案水火急，副相出都国人泣。弹章并列三贤名，师弟相随返乡邑。同文狱起城社倾，兴朝帝子安车迎。殉国义同高刘死，观时耻逐姜商生。一泓清绝寓园水，角巾屹然水中止。讲学同源幸得人，柳桥携手王元趾。画江犹子更从戎，巢覆狐儿缧绁同。故宅幸留施舍后，藏书散尽乱离中。承平回首闲居福，月榭风亭看不足。夫妇清闺品画诗，弟兄别墅从丝竹。梦醒人世已沧桑，终古山川对影堂。青袍尚志孤臣痛，黄帛长攽御府香。园名记在谁能续，平泉花石邻家鬻。客过还凭础认亭，僧贫只缚篱为屋。野菊寒泉荐一尊，魏庄耕稼几人存。当筵莫奏湘累曲，我亦公家七叶孙。
寿楼春
作者：李慈铭
朝代：清

听深秋鸣蝉，渐催人暮霭，风露初娟。尚有寻春仙侣，共驰华笺。珠市口，灯街前。认酒旗、青楼高悬。又鬓影清尊，袿薰画烛，花惹一庭烟。人生几。开芳筵。况文园卖赋，难换金钱。那得朱颜长驻，素蟾长圆。菱镜小，霞衣鲜。漫揣量、卿怜侬怜。要休忘连宵，双双玉人团扇边。
尉迟杯
作者：李慈铭
朝代：清

桐阴静，又悄地、小扇穿花径。迟迟玉漏声中，消受纱窗双影。檀槽倦抱，拨损银搀有谁首。只横床、约略如人，认来红泪犹凝。多情翠鸟衔笺，长辜负金樽小榼同饮。月色云香相牵惹，偏爱看、铢衣懒整。从春去。恹恹病后，便强刷、鸦青怕对镜。诉相思，夜雨灯前，玉凫孤守烟冷。
小重山二首
作者：李慈铭
朝代：清

题遍长安诸寺诗，一春常恐道、负花时。马啼归趁夕阳迟。闲门闭，红煞小桃枝。花外柳垂垂，莫捎花便落、数苔墀。更携红烛拂蛛丝，殷勤意，头白有谁知。微雪疏疏下凤城，今年寒较甚、近清明。小桃花落扑帘旌。东风峭，偏倚柳青青。雨过澹霞生，摊书贪一晌、小窗晴。鸟啼频劝曳筇行。花如旧，头白去年人。
小重山二首·其一
作者：李慈铭
朝代：清

题遍长安诸寺诗，一春常恐道、负花时。马啼归趁夕阳迟。闲门闭，红煞小桃枝。花外柳垂垂，莫捎花便落、数苔墀。更携红烛拂蛛丝，殷勤意，头白有谁知。
小重山二首·其二
作者：李慈铭
朝代：清

微雪疏疏下凤城，今年寒较甚、近清明。小桃花落扑帘旌。东风峭，偏倚柳青青。雨过澹霞生，摊书贪一晌、小窗晴。鸟啼频劝曳筇行。花如旧，头白去年人。
少年游二首·其一
作者：李慈铭
朝代：清

暖风迟日杖藜轻，挂酒且闲行。山家桑拓，溪桥杨柳，随处听啼莺。归来笑撚花枝嗅，茶榻午烟清。禅房似水，香炉鹊尾，刚对净名经。
庆清朝
作者：李慈铭
朝代：清

矮树欹桥，清溪绕屋，山居正日愔愔。闲携小艇，敲门惊起幽禽。笑指故人归也，竹梧留得一庭阴。清荫外，乱书堆架，帘影沉沉。漫忆薄田下噀，羡长贫奉母，乐事堪寻。杨梅熟后，山鸟催送林檎。醉里不知宾主，檐花细雨一灯深。灯花落，暗闻松子，时堕琴声。
庚申八月感事
作者：李慈铭
朝代：清

海国虫沙忽刺天，妖氛直射五云边。万金缇库方悬赏，一骑皮冠竟执鞭。下殿已符南斗谶，行围重话北征年。累朝神武声灵在，谁继《车攻》《六月》篇。名王铁骑镇沽中，太息藩篱指顾空。孤注何曾谋寇准，吁留几见约陈东。绝怜沧海横流速，尚想神京拱卫雄。东望翠华应下泪，昭陵松柏起西风。五朝神篽翼皇州，纵火连宵烛九幽。法物尽随群盗去，仙山真见万灵愁。不须华发摩铜狄，空使孤魂泣水囚。羯焰滔天古无此，凭谁海上搏长虬。卧病危城日百惊，剧怜身死太无名。焦头讵解中朝祸，泣血徒伤下士情。九庙鉴观应不远，诸君功罪岂难明。上方有剑无人请，惭愧平陵折角生。
庚申八月感事·其一
作者：李慈铭
朝代：清

海国虫沙忽刺天，妖氛直射五云边。万金缇库方悬赏，一骑皮冠竟执鞭。下殿已符南斗谶，行围重话北征年。累朝神武声灵在，谁继《车攻》《六月》篇。
庚申八月感事·其三
作者：李慈铭
朝代：清

五朝神篽翼皇州，纵火连宵烛九幽。法物尽随群盗去，仙山真见万灵愁。不须华发摩铜狄，空使孤魂泣水囚。羯焰滔天古无此，凭谁海上搏长虬。
庚申八月感事·其二
作者：李慈铭
朝代：清

名王铁骑镇沽中，太息藩篱指顾空。孤注何曾谋寇准，吁留几见约陈东。绝怜沧海横流速，尚想神京拱卫雄。东望翠华应下泪，昭陵松柏起西风。
庚申八月感事·其四
作者：李慈铭
朝代：清

卧病危城日百惊，剧怜身死太无名。焦头讵解中朝祸，泣血徒伤下士情。九庙鉴观应不远，诸君功罪岂难明。上方有剑无人请，惭愧平陵折角生。
忆旧游
作者：李慈铭
朝代：清

恁茸衫款段，独访玄都，日澹沙晴。休说长生事，但丹霞灶冷，烟袅幡青。天风猛撼铃铎，烛乱露坛星。只玉格金函，玲珑雾阁，深琐层清。西游几经岁，又几劫开皇，鹤化无声。记得蓬莱境，便雪山冰海，花树都春。何况帝城佳气，阆苑接仙禽。还目极斜阳，林尖寺塔衔暮云。
忆桃源慢
作者：李慈铭
朝代：清

新水鱼床，小风鸥幔，依约花深处。斜阳门巷，都与流莺分住。门外橛头船子过，听打隔花？鼓。青山前面，桥通路转，刚宜一角垂杨补。更渔娃，红裙裹鸭，争唱侍郎佳句。可堪重问江南。恁春来、顿迷前度。旧家溪上，谁认红泥小户。还恐仙源无处避，零落千重烟树。雨蓑吹笛，晴矶结网，几时重作花间主。待商量，帛槌茶臼，画里从公归去。
忆桃源慢
作者：李慈铭
朝代：清
体裁：词

新水鱼床，小风鸥幔，依约花深处。斜阳门巷，都与流莺分住。门外橛头船子过，听打隔花�鼓。青山前面，桥通路转，刚宜一角垂杨补。更渔娃，红裙裹鸭，争唱侍郎佳句。可堪重问江南。恁春来、顿迷前度。旧家溪上，谁认红泥小户。还恐仙源无处避，零落千重烟树。雨蓑吹笛，晴矶结网，几时重作花间主。待商量，帛槌茶臼，画里从公归去。
念奴娇十一首
作者：李慈铭
朝代：清

中年到也，叹封侯、骨相奇零如此。热血一腔何处洒。日饮亡何而已。落水三公，坠车仆射，早冷人间齿。先生休矣！虽佳何与人事。可惜浊酒牢骚，短衣历落，又是东风起。百岁胸怀行不得，寂寂虚生斯世。动业羊头，文章牛后，短尽英雄气。古今邱貉，一编且对青史。故园何处。又清明芳草，断肠时节。病里东风吹梦去，晓枕醒来犹怯。洞口桃花，楼头杨柳，事事成轻别。啼鹃难到，伤心谁替侬说。犹有兄弟天涯，茸靴瘦马，莫放春三月。断句酒边还寄与，花叶从头亲叠。罗帕兜香，银屏熨影，薄福拼教折。明年今日，尊前重认华发。客中风雨，又凄凉过了，清明寒食。小屋荒灯扶病坐，形影暂相怜惜。水市笙箫，山厨饧粥，故国三年别。杜鹃难到，夜深何处啼血。愁绝海北孤儿，江南老母，两地无消息。更念松楸行垄在，浊酒一杯谁滴。冷月山花，天涯魂梦，应有归时节。长饥弟妹，今朝知倍悽忆。入春几日，又匆匆分得，韶光刚半。病里每愁佳节过，何况天涯羁怨。帐构馀香，罗巾残墨，零落无人管。东风归去，故园重问莺燕。那见此际江南，澹烟微雨，玉笛吹都遍。弹指十年重叠恨、偏到今朝凄断。蜡桃花，绿纨金蝶，可惜闲庭院。秋千墙角，夜来明月撩乱。廿年前事，正银屏莺语，嬉春时节。压鬓熏香都贴妥，替掩画罗裙褶。翠帕分香，玉奁吹絮，一晌难轻别。打帘刚出，新妆鹦鹉能说。欣看临水朱门，映门杨柳，柳下船如月。小扇低筝同载去，十里人家寒食。酒榼桃花，钿囊燕子，霎是成追忆。旧欢如梦，唾绒襟上犹湿。病怀无赖，又归期耽误，禁烟时节。黯黯轻阴留薄醉，罗袖夜来寒怯。烛底新妆，尊前私语，一日都难别。东风心事，流莺多半能说。还记昔岁初逢，小庭今夜，正映濛濛月。弹指桃花回作梦，恨事眉头重叠。燕子光阴，杜鹃乡里，愁把垂杨折。相怜南望，吴山天际如发。溪藤小幅，认湖唇石罅，结就茅屋。屋下芭蕉三百本，养得一湖生绿。药径分苗，秫田赋采，闲听松边瀑。棹船归也，两翁相对如鹄。堪叹赁庑年年，漂流海燕，谁寄修椽宿。少日连床风雨梦，白首几时重续。花里驯鸥，苇间射鸭，此乐今生足。且留图画，湖山共证清福。镜湖八百，把轻烟软翠，荡成词境。玉笛一声云外起，吹得鸳鸯都醒。钿枕盟香，珊奁偎月，总是诗禅影。风情何似。露痕凉堕花顶。一自春水悠然，碧山老去，零落闲金粉。牙板铜琶都歇绝，寂寞鱼龙谁听。试谱冰弦，遍传莲女，唱彻江天回。苧萝溪上，万峰同斗妆靓。故园芜尽，便轻赍、归去依然飘泊。旧拣牵船终隐地，头白团焦谁托。隔岸千山，长堤十里，大纵渔樵乐。稻田如绣，映林多少村落。最爱西跨湖桥，峰回水抱，丹翠供斟酌。为画吾庐深竹底，小缀风栏云幕。春至桃花，秋来枫树，随意施丘壑。贺祠红处，酒旗斜飐楼角。瘦年前度，喜冬暄、回暖春风催律。小试灯屏围绛蜡，照遍梅花如雪。白发庞眉，儿童指点，卌载填词客。斯人犹在，东方游戏还剧。漫道铸错郎潜，三朝京辇，几醉闲花月。同辈少年偏见爱，来作灵均生日。更喜尊前，一枝瑶树，绰约依人立。笑它坡老，紫裘夸煞吹笛。绕床逋券，任扃门、高卧雪花如掌。到晚籸盆光影里，又见先生无恙。里饭荷包，笼薪筠笤，山侣能相饷。腊筵才罢，墙头还度佳酿。自数五十今朝，但除童幼，尽作謻台长。沧浪翻流家再破，此老依然强项。爆竹声中，髭吟罢，静待黄鸡唱。茸裘衣风帽，明年新试携杖。
念奴娇十一首·其一
作者：李慈铭
朝代：清

中年到也，叹封侯、骨相奇零如此。热血一腔何处洒。日饮亡何而已。落水三公，坠车仆射，早冷人间齿。先生休矣！虽佳何与人事。可惜浊酒牢骚，短衣历落，又是东风起。百岁胸怀行不得，寂寂虚生斯世。动业羊头，文章牛后，短尽英雄气。古今邱貉，一编且对青史。
念奴娇十一首·其七
作者：李慈铭
朝代：清

溪藤小幅，认湖唇石罅，结就茅屋。屋下芭蕉三百本，养得一湖生绿。药径分苗，秫田赋采，闲听松边瀑。棹船归也，两翁相对如鹄。堪叹赁庑年年，漂流海燕，谁寄修椽宿。少日连床风雨梦，白首几时重续。花里驯鸥，苇间射鸭，此乐今生足。且留图画，湖山共证清福。
念奴娇十一首·其三
作者：李慈铭
朝代：清

客中风雨，又凄凉过了，清明寒食。小屋荒灯扶病坐，形影暂相怜惜。水市笙箫，山厨饧粥，故国三年别。杜鹃难到，夜深何处啼血。愁绝海北孤儿，江南老母，两地无消息。更念松楸行垄在，浊酒一杯谁滴。冷月山花，天涯魂梦，应有归时节。长饥弟妹，今朝知倍悽忆。
念奴娇十一首·其九
作者：李慈铭
朝代：清
体裁：词

故园芜尽，便轻赍、归去依然飘泊。旧拣牵舡终隐地，头白团焦谁托。隔岸千山，长堤十里，大纵渔樵乐。稻田如绣，映林多少村落。最爱西跨湖桥，峰回水抱，丹翠供斟酌。为画吾庐深竹底，小缀风栏云幕。春至桃花，秋来枫树，随意施丘壑。贺祠红处，酒旗斜飐楼角。
念奴娇十一首·其九
作者：李慈铭
朝代：清

故园芜尽，便轻赍、归去依然飘泊。旧拣牵船终隐地，头白团焦谁托。隔岸千山，长堤十里，大纵渔樵乐。稻田如绣，映林多少村落。最爱西跨湖桥，峰回水抱，丹翠供斟酌。为画吾庐深竹底，小缀风栏云幕。春至桃花，秋来枫树，随意施丘壑。贺祠红处，酒旗斜飐楼角。
念奴娇十一首·其二
作者：李慈铭
朝代：清

故园何处。又清明芳草，断肠时节。病里东风吹梦去，晓枕醒来犹怯。洞口桃花，楼头杨柳，事事成轻别。啼鹃难到，伤心谁替侬说。犹有兄弟天涯，茸靴瘦马，莫放春三月。断句酒边还寄与，花叶从头亲叠。罗帕兜香，银屏熨影，薄福拼教折。明年今日，尊前重认华发。
念奴娇十一首·其五
作者：李慈铭
朝代：清

廿年前事，正银屏莺语，嬉春时节。压鬓熏香都贴妥，替掩画罗裙褶。翠帕分香，玉奁吹絮，一晌难轻别。打帘刚出，新妆鹦鹉能说。欣看临水朱门，映门杨柳，柳下船如月。小扇低筝同载去，十里人家寒食。酒榼桃花，钿囊燕子，霎是成追忆。旧欢如梦，唾绒襟上犹湿。
念奴娇十一首·其八
作者：李慈铭
朝代：清

镜湖八百，把轻烟软翠，荡成词境。玉笛一声云外起，吹得鸳鸯都醒。钿枕盟香，珊奁偎月，总是诗禅影。风情何似。露痕凉堕花顶。一自春水悠然，碧山老去，零落闲金粉。牙板铜琶都歇绝，寂寞鱼龙谁听。试谱冰弦，遍传莲女，唱彻江天回。苧萝溪上，万峰同斗妆靓。
念奴娇十一首·其八
作者：李慈铭
朝代：清
体裁：词

镜湖八百，把轻烟软翠，荡成词境。玉笛一声云外起，吹得鸳鸯都醒。钿枕盟香，珊奁偎月，总是诗禅影。风情何似。露痕凉堕花顶。一自春水悠然，碧山老去，零落闲金粉。牙板铜琶都歇绝，寂寞鱼龙谁听。试谱冰弦，遍传莲女，唱彻江天迥。苧萝溪上，万峰同斗妆靓。
念奴娇十一首·其六
作者：李慈铭
朝代：清

病怀无赖，又归期耽误，禁烟时节。黯黯轻阴留薄醉，罗袖夜来寒怯。烛底新妆，尊前私语，一日都难别。东风心事，流莺多半能说。还记昔岁初逢，小庭今夜，正映濛濛月。弹指桃花回作梦，恨事眉头重叠。燕子光阴，杜鹃乡里，愁把垂杨折。相怜南望，吴山天际如发。
念奴娇十一首·其十
作者：李慈铭
朝代：清

瘦年前度，喜冬暄、回暖春风催律。小试灯屏围绛蜡，照遍梅花如雪。白发庞眉，儿童指点，卌载填词客。斯人犹在，东方游戏还剧。漫道铸错郎潜，三朝京辇，几醉闲花月。同辈少年偏见爱，来作灵均生日。更喜尊前，一枝瑶树，绰约依人立。笑它坡老，紫裘夸煞吹笛。
念奴娇十一首·其十一
作者：李慈铭
朝代：清

绕床逋券，任扃门、高卧雪花如掌。到晚籸盆光影里，又见先生无恙。里饭荷包，笼薪筠笤，山侣能相饷。腊筵才罢，墙头还度佳酿。自数五十今朝，但除童幼，尽作謻台长。沧浪翻流家再破，此老依然强项。爆竹声中，髭吟罢，静待黄鸡唱。茸裘衣风帽，明年新试携杖。
念奴娇十一首·其四
作者：李慈铭
朝代：清

入春几日，又匆匆分得，韶光刚半。病里每愁佳节过，何况天涯羁怨。帐构馀香，罗巾残墨，零落无人管。东风归去，故园重问莺燕。那见此际江南，澹烟微雨，玉笛吹都遍。弹指十年重叠恨、偏到今朝凄断。蜡桃花，绿纨金蝶，可惜闲庭院。秋千墙角，夜来明月撩乱。
扫花游
作者：李慈铭
朝代：清

冶春百五，过几度东风，杏衫寒峭。雨声易老，恁苔纹点絮，画成吟稿。绿瘦炉烟，窣地帘垂棼悄。燕归早。待宿醉醒时，花落多少。烟约今未杳。但蜡屐商量，可堪芳草。更移镜棹，认溪光寺影，泼青如瀑。涩尽啼鹃，知有山桃怨晓。湿云扫，镇支筇、晋时斜照。
扬州慢
作者：李慈铭
朝代：清

宛转青山，画栏红处，并肩暗缔香盟。有花间姊妹，证钿合深情。恁妆镜、芙蓉暂掩，翠帘珊槛，犹自藏莺。渐桥边、明月春风，吹老箫声。梦中彩笔，认萧郎、重到江亭。只鹦鹉呼来，骊驹唱去，偏自分明。寄语玉楼红杏，休重误、陌上香尘。望垂杨城郭，凝眉都待泥金。
换巢鸾凤
作者：李慈铭
朝代：清

客里欢娱，恁萦情锦瑟，旧恨明珠。雷塘春去尽，霞峤月来孤。金筝吹换小单于。劝人眼前，相依玉壶。银河浅，问几日、鹊桥偷渡。延伫，灯几炷。车转细雷，人带黄梅雨。钿扇风轻，练裙香并，消受垂帘低语。争道秦青旧风流，泥人无恙灵和树。应猜防，屧声来、莺燕知处。
探春慢
作者：李慈铭
朝代：清

叶矗春纤，苞团玉洁，酝得冰心如许。吹气难胜，扶头有恨，小试凌波微步。不识东风态，天寒无语。也应独立消魂，人间何事尘污。可是前生瑶侣。恁量水添香，换他妩媚。暂启重帘，绮钱低映，留得银蟾来驻。还惜亭亭影，怕清绝、无人为主。历历星霜，持裙莫便归去。
摸鱼儿十首·其一
作者：李慈铭
朝代：清

但匆匆、蒲团一觉，仙源非复前度。乱红飞尽清溪暗，谁与斜阳为主。春又暮，问树上流莺，经几闲风雨。画船自渡。只那日门前，依依流水，呜咽学人语。还记得，倩影盈盈载路。蝶裙钿朵无数。断肠只有花能解，费尽酒边诗句。嗟我误，悔不向、花间荷锸同春住。明朝甚处。待载得香魂，苏家坟畔，吹笛踏青去。
摸鱼儿十首·其二
作者：李慈铭
朝代：清

蓦今朝、仲春初二，玉晨重见瑶侣。钿蝉缃蝶新梳削，回首那人风度。青鸟去，看碧落高寒，又恐娇难住。梦云惯阻。记夜雨重门，画堂灯畔，双髻唱金缕。东风骤，吹堕琼华如许。秦台零落珠树。小庭香雾回廊月，都是旧经行处。花底语，问花上、流莺也为侬凄楚。凤笙漫谱。指柳下栏干，共伊凭后，十载罥飞絮。
早至平水溪口登岸意行三四里至显圣寺不入
作者：李慈铭
朝代：清

清梦忽然碎，溪喧满孤枕。推篷绿打头，乱堕松竹影。及兹朝气爽，行渡石桥近。湿雾吹濛濛，山意犹未醒。细路春泥明，密篝曙烟隐。莺啼茅屋幽，犊卧露花冷。缘钟时见僧，到寺一水静。
星丈诗中言虞山之胜赋之
作者：李慈铭
朝代：清

诗成忽忆秦宜叟，曾话虞山好景来。飞瀑珑玲满松桂，晴岚深浅出楼台。买田阳羡终难必，迁鹤辽城岂重回。吾谷烟霞无恙否？只应猿鸟有余哀。
春从天上来
作者：李慈铭
朝代：清
体裁：词

咄咄书囚，问曲部诸贤，肯与吾游。登山临水，尽意绸缪。人生作达都休。纵杜康焦革，能消得、几斛穷愁。只朝朝，待垆边换酒，未办貂裘。漫道沙场食肉，便醉乡论赏，李广难侯。树下匏壶，菊间瘿杓，瞢腾直壶今秋。更莼羹鲈脍，付樵青、点检厨羞。任儿曹，惜吾家仆射，勿筑糟邱。
春从天上来
作者：李慈铭
朝代：清

咄咄书囚，问麴部诸贤，肯与吾游。登山临水，尽意绸缪。人生作达都休。纵杜康焦革，能消得、几斛穷愁。只朝朝，待垆边换酒，未办貂裘。漫道沙场食肉，便醉乡论赏，李广难侯。树下匏壶，菊间瘿杓，瞢腾直壶今秋。更莼羹鲈脍，付樵青、点检厨羞。任儿曹，惜吾家仆射，勿筑糟邱。
晚步门外风浪浩然临流独立颇有江湖之思成五言一章
作者：李慈铭
朝代：清

长风吹独立，苍莽堕边愁。山压孤村暝，城掀浊浪秋。奇贫逢患难，多病误恩仇。满目关河思，平分浩荡鸥。
暗香
作者：李慈铭
朝代：清

玉梅乍落，恁懒菭绣遍，晚风帘幕。唤起倩魂，重取清泉与轻濯。携向明窗绮供，都不羡、金床银凿。试映取、白石粼粼，何似在丘壑。依约。梦痕昨。记竹下水边，几回行乐。暗香细嚼，频照寒流数红萼。谁想盈盈棐几，还暂试、影娥池阁。看荡漾、春去也，绮情自托。
月下笛
作者：李慈铭
朝代：清

流水桃花，除非别有，洞天深处。层林略彴，仿佛青山峡川路。年年溪水春来长，办舴艋、全家稳住。只新词琢就，眠香擪笛，翠蛾闲谱。烟侣今何许。望天际、汀洲渐惊鸥鹭。渔蓑典否。几时收枻归去。临风一弄沧浪曲。早拍醒、绯霞万树。待扫团篷，又怕轻红坠雨。
月华清
作者：李慈铭
朝代：清

历下霜清，泺源秋老，刚逢笳鼓还部。燕寝帘开，笑对青山眉妩。驻行旌、萝径调猿，按小队。蘋洲挈鹭。容与。正鹊华红叶，待君题句。忆否长安羁旅。只经簟凝尘，酒瓢敲雨。千骑联翩，羡煞伴侣。尽思量、橘社莼乡。还料理、笛家箫谱。延伫。望云蓝先寄，蓟门烟树。
月边娇
作者：李慈铭
朝代：清

雨过天街，早钿陌新凉，红笺传信。画屏烟细，珠灯露泫，翻衬月边人靓。鸾？雁柱，借慢撚、句留花影。晶帘隔处，暂记取、香肩低并。似闻扇底莺声，夜来还忆，旧游轻俊。茂陵人老，长门赋断，零落字中金粉。吟腰瘦尽，问甚处、霓裳堪听。徘徊桂树，只露盘承冷。
月边娇
作者：李慈铭
朝代：清
体裁：词

雨过天街，早钿陌新凉，红笺传信。画屏烟细，珠灯露泫，翻衬月边人靓。鸾�雁柱，借慢撚、句留花影。晶帘隔处，暂记取、香肩低并。似闻扇底莺声，夜来还忆，旧游轻俊。茂陵人老，长门赋断，零落字中金粉。吟腰瘦尽，问甚处、霓裳堪听。徘徊桂树，只露盘承冷。
月边娇
作者：李慈铭
朝代：清

雨过天街，早钿陌新凉，红笺传信。画屏烟细，珠灯露泫，翻衬月边人靓。鸾𢱧雁柱，借慢撚、句留花影。晶帘隔处，暂记取、香肩低并。似闻扇底莺声，夜来还忆，旧游轻俊。茂陵人老，长门赋断，零落字中金粉。吟腰瘦尽，问甚处、霓裳堪听。徘徊桂树，只露盘承冷。
望江南六首
作者：李慈铭
朝代：清

清明忆，老屋傍霞川。十里酒香村店笛，半城花影估人船。水阁枕书眠。清明忆，晴日跨湖桥。堰下田家分翠麦，柳边亭子上红箫。到处好停桡。清明忆，风景最湖塘。新水暖香浮笋市，乱山晴翠落鱼床。斜日酒旗黄。清明忆，小隐在柯山。豆荚湾头携榼度，桃花水口抱琴还。暂伴鹭鸶闲。清明忆，谢墅步头船。翠管银罂杨柳海，画帘团扇丽人天。花压锦帆偏。清明忆，来往鉴湖中。笠影轻衫红杏雨，茶烟小艇绿蘋风。回首恁匆匆。
望江南六首·其一
作者：李慈铭
朝代：清

清明忆，老屋傍霞川。十里酒香村店笛，半城花影估人船。水阁枕书眠。
望江南六首·其三
作者：李慈铭
朝代：清

清明忆，风景最湖塘。新水暖香浮笋市，乱山晴翠落鱼床。斜日酒旗黄。
望江南六首·其二
作者：李慈铭
朝代：清

清明忆，晴日跨湖桥。堰下田家分翠麦，柳边亭子上红箫。到处好停桡。
望江南六首·其五
作者：李慈铭
朝代：清

清明忆，谢墅步头船。翠管银罂杨柳海，画帘团扇丽人天。花压锦帆偏。
望江南六首·其六
作者：李慈铭
朝代：清

清明忆，来往鉴湖中。笠影轻衫红杏雨，茶烟小艇绿蘋风。回首恁匆匆。
望江南六首·其四
作者：李慈铭
朝代：清

清明忆，小隐在柯山。豆荚湾头携榼度，桃花水口抱琴还。暂伴鹭鸶闲。
望海潮
作者：李慈铭
朝代：清

凉风移暑，微云催夕，篮舆小驻江程。斜日画船，开窗并处，蘋丝乱点蜻蜓。临水晚妆明，正茜衫小扇，相斗轻盈。笑约青山，桂花香里待潮生。当筵夜按秦筝。又金尊款月，银烛摇星。襟上泪痕，钗边鬓影。年来受尽飘零。戌鼓已三更。听隔江吹笛，烟柳冥冥。酒醒香残，为谁扶梦到重城。
朝中措
作者：李慈铭
朝代：清

一年无事为花忙，赢得几春光。卖到街头红药，正看绿树阴长。桃先桃后，梅棠杏李，次第丁香。为问先生日历，只馀花事本章。
村居杂感
作者：李慈铭
朝代：清

感念今皇建极初，纶言迭下免征输。民顽尚忍连群盗，廷议还闻厈重租。穷海波涛艰挽运，诸方草木缺储胥。司农可更无刘晏，宵旰何时得少纾。桂岭千盘毒雾多，养痈从此溃山河。岂真小丑关妖谶，谁使中军祇雅歌。宗泽尚存宁至是，重湘虽险待如何。督师忍召乡邦祸，身后还应誓枕戈。洞庭千里气萧森，杀伐愁连大地阴。上相徒闻驰传出，全军已报凿舟沈。蛮氛日夜蒸江汉，鄂渚风烟阅古今。一片涂膏问谁致，祇应猿啸答枫林。仓皇直下豫章城，江上闻风溃列营。沔口三旬余劫火，浔阳九派汇军声。元戎已见奔单舰，都护空劳集守兵。约略诸君功罪际，陷疆事重陷身轻。侧身天地一登台，极望东南事可哀。流水自将遗恨下，夕阳无数乱山来。我生不幸值多故，平世犹难容废材。许国谁能信年少，千秋人惜贾生才。
村居杂感·其一
作者：李慈铭
朝代：清

感念今皇建极初，纶言迭下免征输。民顽尚忍连群盗，廷议还闻厈重租。穷海波涛艰挽运，诸方草木缺储胥。司农可更无刘晏，宵旰何时得少纾。
村居杂感·其三
作者：李慈铭
朝代：清

洞庭千里气萧森，杀伐愁连大地阴。上相徒闻驰传出，全军已报凿舟沈。蛮氛日夜蒸江汉，鄂渚风烟阅古今。一片涂膏问谁致，祇应猿啸答枫林。
村居杂感·其二
作者：李慈铭
朝代：清

桂岭千盘毒雾多，养痈从此溃山河。岂真小丑关妖谶，谁使中军祇雅歌。宗泽尚存宁至是，重湘虽险待如何。督师忍召乡邦祸，身后还应誓枕戈。
村居杂感·其五
作者：李慈铭
朝代：清

侧身天地一登台，极望东南事可哀。流水自将遗恨下，夕阳无数乱山来。我生不幸值多故，平世犹难容废材。许国谁能信年少，千秋人惜贾生才。
村居杂感·其四
作者：李慈铭
朝代：清

仓皇直下豫章城，江上闻风溃列营。沔口三旬余劫火，浔阳九派汇军声。元戎已见奔单舰，都护空劳集守兵。约略诸君功罪际，陷疆事重陷身轻。
柯山红树行
作者：李慈铭
朝代：清

故人家在柯山曲，门外溪流转寒绿。板桥一抹长林西，尽日烟霞看不足。山深几日生秋风，树色尽作胭脂红。斜阳隔山渲金碧，画屏惨淡开天工。平昔看山爱秋晏，写入吴纨白团扇。画中佳赏谁最同，浊酒扁舟载王翰。寻君摇指松扉开，破帽风前笑相见。第五桥边诗思多，林阴席地共婆娑。年年好景常如此，放眼湖山一醉歌。远水遥山入秋暮，多少征途此中去。渔舍多依薜荔湾，估船偏问鸳鸯渡。王郎去客嵩汝间，余亦劳劳别故山。江路雁来知有梦，白云秋尽几时还。燕云越树动成忆，把臂王郎忽长别。黄沙落叶满长安，寒日萧萧素车出。著屐平生定几回，遗诗读罢更堪哀。分明洛水疲驴道，曾得家山一面来。遥怜瘦沈依山住，红到山中几千树。已是题诗失酒徒，扇底风光更何处。何日僧庐返病身，绿萝禅榻结比邻。西头更触浮生恸，满目山阳笛里人。
柳梢青
作者：李慈铭
朝代：清

满院朱藤。一庭垂柳，同做花秾。小设方床，略安横几，前后东风。摊书闲对珠丛。看坠荚、时时点红。乍换青编，又疑粉指，印满行中。
桂枝香
作者：李慈铭
朝代：清

家山甚处。又画舫夕阳，沿岸箫鼓。开尽缃桃粉李，菜花盈路。蘋丝绿遍湔裙水，问盈盈、鸥波谁主。几时料理，渔蓑蜡屐，燕帘莺户。叹一霎、清明谷雨。正扶病将愁，难遣孤旅。两日东风添得，黄昏凄楚。典衣赌曲金台侧，算了却、伤春情绪。玉倚灯下，暂时消受，映樽低语。
水调歌头三首
作者：李慈铭
朝代：清

山色不知处，出郭便苍然。柳阴遮断尘境，久住合成仙。更割莼湖半顷，荡得吟楼如水，人影碧于烟。倚镜和瑶笛，擘脯奏冰弦。坐鸥矶，租鹤径，买渔船。相携裙帢，兰夜围烛斗蛮笺。但有名花照眼，拼尽千钟蘸甲，沉醉紫云筵。愿署玉山吏，日扫露明轩。秋色自来去，终古不知愁。江村今夜明月，肯为酒人留。但扫苍苔黄叶，准备沧波一苇，左右挈洪浮。唤起守门鹤，来戏玉头山。陈遵死，徐孺病，阿平游。更堪西笑，长安汩没海中鸥。屈指卅年狂客，剩此薜衣松衲，点缀鉴湖秋。钟磬夜深寂，吹笛下寒流。谁摘碧天色。点人小龙团。太湖万顷云水，渲染几经年。应是露华春晓，多少渔娘眉翠，滴向镜台边。采采筠笼去，还道黛螺奁。龙井洁，武夷润，岕山鲜。瓷瓯银碗，同涤三美一齐兼。时有惠风徐至，赢得嫩香盈抱，绿唾上衣妍。想见蓬壶境，清绕御炉烟。
水调歌头三首·其一
作者：李慈铭
朝代：清

山色不知处，出郭便苍然。柳阴遮断尘境，久住合成仙。更割莼湖半顷，荡得吟楼如水，人影碧于烟。倚镜和瑶笛，擘脯奏冰弦。坐鸥矶，租鹤径，买渔船。相携裙帢，兰夜围烛斗蛮笺。但有名花照眼，拼尽千钟蘸甲，沉醉紫云筵。愿署玉山吏，日扫露明轩。
水调歌头三首·其三
作者：李慈铭
朝代：清

谁摘碧天色。点人小龙团。太湖万顷云水，渲染几经年。应是露华春晓，多少渔娘眉翠，滴向镜台边。采采筠笼去，还道黛螺奁。龙井洁，武夷润，岕山鲜。瓷瓯银碗，同涤三美一齐兼。时有惠风徐至，赢得嫩香盈抱，绿唾上衣妍。想见蓬壶境，清绕御炉烟。
水调歌头三首·其二
作者：李慈铭
朝代：清

秋色自来去，终古不知愁。江村今夜明月，肯为酒人留。但扫苍苔黄叶，准备沧波一苇，左右挈洪浮。唤起守门鹤，来戏玉头山。陈遵死，徐孺病，阿平游。更堪西笑，长安汩没海中鸥。屈指卅年狂客，剩此薜衣松衲，点缀鉴湖秋。钟磬夜深寂，吹笛下寒流。
水龙吟
作者：李慈铭
朝代：清

小园遍是杨花，濛濛做尽东风色。几回茗艼，雨丝如梦，已过寒食。选石安琴，芟枝布几，暂消迟日。看缃桃落处，苔钱满地，刚绣出，春愁迹。可叹年年华发，且连朝、玉缸狼藉。溪唇挑菜，墙头度馔，漫通残客。一觉斜阳，风前酒醒，解衣吹笛。又黄昏近也，梨花月底，衬栏干雪。
水龙吟二首
作者：李慈铭
朝代：清

百年如此今宵，倩谁力挽银河住。长空一白，万声都噤，截天风雨。斗大蟾宫，鱼龙翻动，波涛秋怒。恁奔雷战夕，痴云遏晓，看长剑，青虹吐。惨黯初鸿征路，问天涯弄珠何处。人间一霎，排风吹浪，广寒知否。可惜江山，不曾照出，悲欢离聚。只葫芦、尊酒苍茫独夜，唤冰夷舞。是谁搅散杨花，教伊故泥春消息。一番做雨，一番催霁，陡经寒食。试扇心情，烧香庭院，宜眠时节。更嫣红落后，清阴如许，便怎地，销魂得。任是江郎华发，且将伊、恣情怜惜。年年芳草，天涯绿遍，东风无迹。满树啼鹃，尽情恼乱，个人离别。只斜阳、袅尽游丝，似写我，愁肠结。
水龙吟二首·其一
作者：李慈铭
朝代：清

百年如此今宵，倩谁力挽银河住。长空一白，万声都噤，截天风雨。斗大蟾宫，鱼龙翻动，波涛秋怒。恁奔雷战夕，痴云遏晓，看长剑，青虹吐。惨黯初鸿征路，问天涯弄珠何处。人间一霎，排风吹浪，广寒知否。可惜江山，不曾照出，悲欢离聚。只葫芦、尊酒苍茫独夜，唤冰夷舞。
水龙吟二首·其二
作者：李慈铭
朝代：清

是谁搅散杨花，教伊故泥春消息。一番做雨，一番催霁，陡经寒食。试扇心情，烧香庭院，宜眠时节。更嫣红落后，清阴如许，便怎地，销魂得。任是江郎华发，且将伊、恣情怜惜。年年芳草，天涯绿遍，东风无迹。满树啼鹃，尽情恼乱，个人离别。只斜阳、袅尽游丝，似写我，愁肠结。
永遇乐二首
作者：李慈铭
朝代：清

纱幌银屏，今宵还醉，花影深处。饤坐菱香，纕衿芷老，总是伤心侣。当年风调，丝囊羽扇，问有几人能语。只筵前，盈盈画烛，泪痕为我偷注。一时莺燕，恁争持、罗带题遍，伤春好句。谁分而今，白头萧飒，难卖黄门赋。只馀横笛，米家歌里，略记贞元风度。还愁问、帘前月色，尚如旧否。如此乾坤，叹菰芦里，竟无人出。投笔封侯，请缨系颈，此辈成何物。英雄惟有，使君与操，把酒何堪论列。奈邓禹、笑人寂寂，中流空击江楫。天涯回首，黄巾铜马，荆棘纵横行迹。帝不负卿，通侯使相，虎䩨貂冠屹。奈无颇牧，用之为将，马腹鞭长难及。堪惜此，鸾飞凤舞，一带山色。
永遇乐二首·其一
作者：李慈铭
朝代：清

纱幌银屏，今宵还醉，花影深处。饤坐菱香，纕衿芷老，总是伤心侣。当年风调，丝囊羽扇，问有几人能语。只筵前，盈盈画烛，泪痕为我偷注。一时莺燕，恁争持、罗带题遍，伤春好句。谁分而今，白头萧飒，难卖黄门赋。只馀横笛，米家歌里，略记贞元风度。还愁问、帘前月色，尚如旧否。
永遇乐二首·其二
作者：李慈铭
朝代：清

如此乾坤，叹菰芦里，竟无人出。投笔封侯，请缨系颈，此辈成何物。英雄惟有，使君与操，把酒何堪论列。奈邓禹、笑人寂寂，中流空击江楫。天涯回首，黄巾铜马，荆棘纵横行迹。帝不负卿，通侯使相，虎䩨貂冠屹。奈无颇牧，用之为将，马腹鞭长难及。堪惜此，鸾飞凤舞，一带山色。
永遇乐二首·其二
作者：李慈铭
朝代：清
体裁：词

如此乾坤，叹菰芦里，竟无人出。投笔封侯，请缨系颈，此辈成何物。英雄惟有，使君与操，把酒何堪论列。奈邓禹、笑人寂寂，中流空击江楫。天涯回首，黄巾铜马，荆棘纵横行迹。帝不负卿，通侯使相，虎韔貂冠屹。奈无颇牧，用之为将，马腹鞭长难及。堪惜此，鸾飞凤舞，一带山色。
汉宫春
作者：李慈铭
朝代：清

旧事金源，记明昌多暇，曾创琼华。昭阳艳称第一，长驻翚车。环肥略似，照团圞、明月争差。看一样、宸妃仙李，玉鱼应笑南家。遗像同留萧寺，胜青城北去，零落龙沙。沧桑几回过劫，闲数宫鸦。阇黎遍问，逊莲台、犹奉袈裟。惆怅是、春风依旧，卷帘处处杨花。
洞仙歌四首
作者：李慈铭
朝代：清

翠云缺处，有花光红沁。青玉重门锁芳讯。更经坛、日静药径烟深，流水里、依约棋声人影。瀛洲携俊侣，暂探仙源，多恐秦人笑相问。酒后俯危栏，香絮濛濛，蓦云外、玉笙吹醒。恁窣地、东风妒缃桃，又添得人间，素尘一寸。湖光千尺，接翠楼天半。杨柳疏疏映窗扇。蓦回栏、低亚钗影才分，刚省识、花里卷帘人面。横塘曾几过，道是无情，怎得含娇递饧眼。浅笑不禁痴，略要回身，又压臂、羞抬双钏。镇罗袖、长垂几生修，羡一抹疏红，夕阳珊槛。春来踪迹，正殢花慵酒。客里闲情恁拖逗。记黄昏、门巷三月初三，刚恰似、杨柳藏鸦时候。销魂谁见得。背解罗襦，烛影金钗鬓边溜。人定翠帱香，小枕单衫，偏称得、个侬消瘦。听帘外、东风又三更，愿人共梨花，一春厮守。旧游如梦，又坠鞭扶路，烂漫江湖暂归去。认春申、城郭杨柳溟濛，刚恰是、帘幕家家梅雨。金尊停几日。重问当筵，到处流莺换前度。花里小分楼，屏格玲珑，还浅试、春葱弦柱。问曲里、潇潇几时休。记檀板银灯，那回情绪。
洞仙歌四首·其一
作者：李慈铭
朝代：清

翠云缺处，有花光红沁。青玉重门锁芳讯。更经坛、日静药径烟深，流水里、依约棋声人影。瀛洲携俊侣，暂探仙源，多恐秦人笑相问。酒后俯危栏，香絮濛濛，蓦云外、玉笙吹醒。恁窣地、东风妒缃桃，又添得人间，素尘一寸。
洞仙歌四首·其三
作者：李慈铭
朝代：清

春来踪迹，正殢花慵酒。客里闲情恁拖逗。记黄昏、门巷三月初三，刚恰似、杨柳藏鸦时候。销魂谁见得。背解罗襦，烛影金钗鬓边溜。人定翠帱香，小枕单衫，偏称得、个侬消瘦。听帘外、东风又三更，愿人共梨花，一春厮守。
洞仙歌四首·其二
作者：李慈铭
朝代：清

湖光千尺，接翠楼天半。杨柳疏疏映窗扇。蓦回栏、低亚钗影才分，刚省识、花里卷帘人面。横塘曾几过，道是无情，怎得含娇递饧眼。浅笑不禁痴，略要回身，又压臂、羞抬双钏。镇罗袖、长垂几生修，羡一抹疏红，夕阳珊槛。
洞仙歌四首·其四
作者：李慈铭
朝代：清

旧游如梦，又坠鞭扶路，烂漫江湖暂归去。认春申、城郭杨柳溟濛，刚恰是、帘幕家家梅雨。金尊停几日。重问当筵，到处流莺换前度。花里小分楼，屏格玲珑，还浅试、春葱弦柱。问曲里、潇潇几时休。记檀板银灯，那回情绪。
浣溪沙十首
作者：李慈铭
朝代：清

睡燕炉香袅午丝，碾茶声里卷帘迟。等闲又过日长时。棋局间寻飞絮点，风筝兜折小桃枝。当年何事解相思。罥户蛛罗镂细尘，红栏到处近流莺。丝丝暮雨玉箫声。柳絮惯飞连日暖，桃花娇助一分晴。闲调鹦鹉过清明。凤尾香罗薄几重。柳绵一搭绣床东。并肩人语玉钗风。粉指印匀笙叶碧，口脂吹上笛衣红。一年春过梦游中。睡起慵教贴翠钿，日长啼鸟奈何天。客中花落又今年。眉语金尊新烛底，鬓香团扇小风前。薄情赢得暂时怜。侧侧轻寒搞臂纱，梳妆才妥上香车。小红帘外即天涯。憔悴一春常惜别，归来燕赖问桃花。日长何况更思家。手叠红笺报玉郎，日长无那理残妆。恹恹瘦损过时光。镜槛花沾螺篆重，绣帘风逗燕泥香。干卿甚事费思量。画格屏山六扇齐，妆成凝坐只弹棋。绣檀熏罢又添衣。蝴蝶自来还自去，蔷薇架上日频移。一春长是翠眉低。暖日纱窗倦绣天，绣床闲伴玉狸眠。鬟欹一面卸花钿。睡起无人春更寂，沉沉帘影阁炉烟。忽看斗鹊堕帘前。斜插犀翘凤尾钗，衣香暗度玉窗来。生憎一桁画帘垂。漠漠树阴铺小院。愔愔栏曲上苍苔。斜阳立尽又徘徊。陌上归来坐钿车，游蜂争绕鬓边花。兜鞋生怕画裙遮。珊槛绣苔圆印钏，钿窗晴絮细分茶。绿阴门巷是儿家。
浣溪沙十首·其一
作者：李慈铭
朝代：清

睡燕炉香袅午丝，碾茶声里卷帘迟。等闲又过日长时。棋局间寻飞絮点，风筝兜折小桃枝。当年何事解相思。
浣溪沙十首·其七
作者：李慈铭
朝代：清

画格屏山六扇齐，妆成凝坐只弹棋。绣檀熏罢又添衣。蝴蝶自来还自去，蔷薇架上日频移。一春长是翠眉低。
浣溪沙十首·其三
作者：李慈铭
朝代：清

凤尾香罗薄几重。柳绵一搭绣床东。并肩人语玉钗风。粉指印匀笙叶碧，口脂吹上笛衣红。一年春过梦游中。
浣溪沙十首·其九
作者：李慈铭
朝代：清

斜插犀翘凤尾钗，衣香暗度玉窗来。生憎一桁画帘垂。漠漠树阴铺小院。愔愔栏曲上苍苔。斜阳立尽又徘徊。
浣溪沙十首·其二
作者：李慈铭
朝代：清

罥户蛛罗镂细尘，红栏到处近流莺。丝丝暮雨玉箫声。柳絮惯飞连日暖，桃花娇助一分晴。闲调鹦鹉过清明。
浣溪沙十首·其五
作者：李慈铭
朝代：清

侧侧轻寒搞臂纱，梳妆才妥上香车。小红帘外即天涯。憔悴一春常惜别，归来燕赖问桃花。日长何况更思家。
浣溪沙十首·其八
作者：李慈铭
朝代：清

暖日纱窗倦绣天，绣床闲伴玉狸眠。鬟欹一面卸花钿。睡起无人春更寂，沉沉帘影阁炉烟。忽看斗鹊堕帘前。
浣溪沙十首·其六
作者：李慈铭
朝代：清

手叠红笺报玉郎，日长无那理残妆。恹恹瘦损过时光。镜槛花沾螺篆重，绣帘风逗燕泥香。干卿甚事费思量。
浣溪沙十首·其十
作者：李慈铭
朝代：清

陌上归来坐钿车，游蜂争绕鬓边花。兜鞋生怕画裙遮。珊槛绣苔圆印钏，钿窗晴絮细分茶。绿阴门巷是儿家。
浣溪沙十首·其四
作者：李慈铭
朝代：清

睡起慵教贴翠钿，日长啼鸟奈何天。客中花落又今年。眉语金尊新烛底，鬓香团扇小风前。薄情赢得暂时怜。
浪淘沙九首·其七
作者：李慈铭
朝代：清

红缬上花梢，柳渐垂绦。暂辞药里理金蕉。又见白头扶杖出，沽酒旗招。帘影卷红绡，月妒灯娇。人生能醉几良宵。记取甲申春二月，第一花期。
浪淘沙九首·其三
作者：李慈铭
朝代：清

槛外绿漫漫，烟树回环。夕阳依旧满西山。万户千门无觅处，寂寞春还。无语独凭栏，旧事堪叹。龙舟犹系绿杨湾。凤吹宸游天上去，流水人间。
浪淘沙九首·其九
作者：李慈铭
朝代：清

顷刻恨重重，闷倚东风。伤春天气酒初中。燕子不如人意懒，一半惺忪。飞絮太匆匆，做尽迷濛。天涯极目画楼东。芳讯乍传人已醉，何况相逢。
浪淘沙九首·其二
作者：李慈铭
朝代：清

柳外日西斜，半臂凉些。花阴多上绿窗纱。读罢道书人正倦，闲数归鸦。短鬓惜年华，别恨偏赊。春深游客倍思亲。花落年年长病酒，何况天涯。
浪淘沙九首·其二
作者：李慈铭
朝代：清

柳外日西斜，半臂凉些。花阴多上绿窗纱。读罢道书人正倦，闲数归鸦。短鬓惜年华，别恨偏赊。春深游客倍思亲。花落年年长病酒，何况天涯。槛外绿漫漫，烟树回环。夕阳依旧满西山。万户千门无觅处，寂寞春还。无语独凭栏，旧事堪叹。龙舟犹系绿杨湾。凤吹宸游天上去，流水人间。人静画帘低，铜鸭烟微。雨声才过碧檐西。先见一绳银汉影，凉到生衣。秋信是耶非，莲漏声稀。芭蕉刚与绿窗齐。添了豆花红一桁，添个萤飞。睡起静啼鸦，新绿窗纱。午风刚飐树阴斜。瞥见卷帘晴日影，满院杨花。茵席任交加，莫更阑遮。东风此去又天涯。记取今年深树底，今日吾家。一带小屏山，斜倚池南。水红亭子绕池湾。随意风廊三十六，随意钩帘。新种柳毵毵，绿上雕檐。柳丝疏处小桃酣。可惜无人携画扇，倚遍栏干。红缬上花梢，柳渐垂绦。暂辞药里理金蕉。又见白头扶杖出，沽酒旗招。帘影卷红绡，月妒灯娇。人生能醉几良宵。记取甲申春二月，第一花期。酾酒问东风，何事匆匆。人天容易水西东。轻把蓬山拼一掷，顷刻千重。莫唱负情侬，芳讯难通。伤春人在暮春中。不解留春偏惜别，春肯从容。顷刻恨重重，闷倚东风。伤春天气酒初中。燕子不如人意懒，一半惺忪。飞絮太匆匆，做尽迷濛。天涯极目画楼东。芳讯乍传人已醉，何况相逢。
浪淘沙九首·其五
作者：李慈铭
朝代：清

睡起静啼鸦，新绿窗纱。午风刚飐树阴斜。瞥见卷帘晴日影，满院杨花。茵席任交加，莫更阑遮。东风此去又天涯。记取今年深树底，今日吾家。
浪淘沙九首·其八
作者：李慈铭
朝代：清

酾酒问东风，何事匆匆。人天容易水西东。轻把蓬山拼一掷，顷刻千重。莫唱负情侬，芳讯难通。伤春人在暮春中。不解留春偏惜别，春肯从容。
浪淘沙九首·其六
作者：李慈铭
朝代：清

一带小屏山，斜倚池南。水红亭子绕池湾。随意风廊三十六，随意钩帘。新种柳毵毵，绿上雕檐。柳丝疏处小桃酣。可惜无人携画扇，倚遍栏干。
浪淘沙九首·其四
作者：李慈铭
朝代：清

人静画帘低，铜鸭烟微。雨声才过碧檐西。先见一绳银汉影，凉到生衣。秋信是耶非，莲漏声稀。芭蕉刚与绿窗齐。添了豆花红一桁，添个萤飞。
渔家傲
作者：李慈铭
朝代：清

东望山阴何处是，两年转侧干戈里。夜夜梦归家万里。柯溪涘，柴门白发携兄弟。旧隐湖塘谁得似。林岚都对门前水。旅箧青山无一纸。从公计，渔庄画我承平事。
渡江云二首
作者：李慈铭
朝代：清

云容天澹澹，苇痕风影，都上寺西楼。远山青万叠，是处斜阳，来与挂帘钩。雏杨细草，又今年、绿遍瀛洲。偏未许、玉容花貌，深处荡莲舟。凝眸。高城望极，点点宫鸦，正晚钟时候。还认取、栏干遥倚，压鬓红榴。单衫小扇分明在，只锦笺难寄珠彄。归骑杳，凭谁系住闲愁。宫墙斜抱处，盈盈一水，莲叶与天齐。几家楼阁好，隐隐垂帘，偏映绿杨堤。香车满路，怎凌波、怯到湖西。烦唤取、红裙荡桨，窄舫就烟栖。依稀。笙歌小队，翠斝银灯，有鸳鸯能记。谁为拭、盘心露点，铅泪都迷。傍花莫怨汀洲冷，怕秋深难觅红衣。拼醉卧，月明自占鸥矶。
渡江云二首·其一
作者：李慈铭
朝代：清

云容天澹澹，苇痕风影，都上寺西楼。远山青万叠，是处斜阳，来与挂帘钩。雏杨细草，又今年、绿遍瀛洲。偏未许、玉容花貌，深处荡莲舟。凝眸。高城望极，点点宫鸦，正晚钟时候。还认取、栏干遥倚，压鬓红榴。单衫小扇分明在，只锦笺难寄珠彄。归骑杳，凭谁系住闲愁。
渡江云二首·其二
作者：李慈铭
朝代：清

宫墙斜抱处，盈盈一水，莲叶与天齐。几家楼阁好，隐隐垂帘，偏映绿杨堤。香车满路，怎凌波、怯到湖西。烦唤取、红裙荡桨，窄舫就烟栖。依稀。笙歌小队，翠斝银灯，有鸳鸯能记。谁为拭、盘心露点，铅泪都迷。傍花莫怨汀洲冷，怕秋深难觅红衣。拼醉卧，月明自占鸥矶。
湖南山寺门望雨
作者：李慈铭
朝代：清

烟波杳霭接层岚，远近行舟尽卸帆。日暮湖南山下路，满天风雨落松杉。
湘春夜月
作者：李慈铭
朝代：清

又天涯，暮窗疏雨潇潇。忍把旧根新愁，都付与檀槽。谁分泪痕罗帕，自玉容人去，湿到今朝。只梦中指点，荒坟吊鴂，暗户悬蛸。何堪更忆，枇杷旧巷，凉月单宵。鬓影凄凉，应只对、空床尘积，破屋灯摇。沈郎老矣，憾人天、绮语都消。算赢得、向长安倦旅，重翻恨谱，添诉无聊。
满江红九首·其八
作者：李慈铭
朝代：清

浅浅晴天，拖逗出、绛霄花影。正日暖、天孙绣罢，懒收云锦。绿树接边红欲亸，凤城衔处明逾靓。更额黄、无限夕阳山，西南映。江上思，谁相证。山外意，何时尽。似端相人面，醉波微晕。锦带书从天半寄，紫罗巾欲风前赠。只消魂、能得几时看，明河近。
潇湘夜雨
作者：李慈铭
朝代：清

开遍茶蘼，飞残榆荚，送春已自无聊。黄昏无奈雨潇潇。愁更照、菱花双影，看半臂、寒到今朝。偏长是、朱栏爱凭，倦亸云翘。红笺才去，果骝宛转，驮得人娇。暂偎他翠袖，容易香销。拼一晌、温存软语，银灯下、懒炙琼箫。重帘外，春泥涴屧，花叶莫轻招。
潇潇雨
作者：李慈铭
朝代：清

疏衾扶薄病，问宵来、何事做凄清。恁帘前点滴，庭槐砌竹，絮尽更更。带入还家短梦，枕畔尚分明。争傍羁人耳，分外多情。为想乡居此际，纵闲穿屋漏，也得同听。更银河络角，凉讯到瑶京。几时山橹归。筑就瓜区，临水结柴荆。西窗烛砌柈菱芡，领略秋声。
潘伯寅光卿属题小像
作者：李慈铭
朝代：清

走也四载客京邑，短箠不到公卿门。光禄清流世眉目，独念僵卧时相存。早年文采动天下，性分夙契忘寒暄。握手数人足隐蔽，神明霞举何轩轩。咸丰季年国事亟，共鲧得政刑狱繁。百司汗缩奉教令，四夷抵衅窥畿藩。佥壬决策下殿走，六龙已驾谁扳援。君当车辙读弹事，请斩二竖竿其元。朱游未得上方剑，楚玮已出驺虞幡。退焚谏草泪沾{月乚}，苍梧莫诉心烦冤。柳伉疏传翰林重，汲黯身在朝廷尊。乃知法从有真职，非徒簪笔檷玙璠。昔者宣宗治仁厚，大臣敬礼如友昆。太傅廿年长揆席，君臣一德情尤敦。世家乔木国所恃，相门之庆钟文孙。神羊触邪岂轻出，鸣凤应律无凡喧。梁洋不闻召陆贽，保全终始先皇恩。方今天日正开霁，朝局奠定无翳昏。君居九列更慷慨，白简上殿多危言。澄清斯世自君责，愿蓄光采培根源。吴生写真有神致，寒冬四坐回春温。侍中风貌玉界尺，可知峰距侔昆仑。自惟历落笑桓茂，更揣骨相愁虞翻。麒麟阁上速起稿，犊辕画我归邱樊。
潘伯寅光卿属题小像
作者：李慈铭
朝代：清
体裁：古风

走也四载客京邑，短箠不到公卿门。光禄清流世眉目，独念僵卧时相存。早年文采动天下，性分夙契忘寒暄。握手数人足隐蔽，神明霞举何轩轩。咸丰季年国事亟，共鲧得政刑狱繁。百司汗缩奉教令，四夷抵衅窥畿藩。佥壬决策下殿走，六龙已驾谁扳援。君当车辙读弹事，请斩二竖竿其元。朱游未得上方剑，楚玮已出驺虞幡。退焚谏草泪沾■，苍梧莫诉心烦冤。柳伉疏传翰林重，汲黯身在朝廷尊。乃知法从有真职，非徒簪笔檷玙璠。昔者宣宗治仁厚，大臣敬礼如友昆。太傅廿年长揆席，君臣一德情尤敦。世家乔木国所恃，相门之庆钟文孙。神羊触邪岂轻出，鸣凤应律无凡喧。梁洋不闻召陆贽，保全终始先皇恩。方今天日正开霁，朝局奠定无翳昏。君居九列更慷慨，白简上殿多危言。澄清斯世自君责，愿蓄光采培根源。吴生写真有神致，寒冬四坐回春温。侍中风貌玉界尺，可知峰距侔昆仑。自惟历落笑桓茂，更揣骨相愁虞翻。麒麟阁上速起稿，犊辕画我归邱樊。
潘星斋丈为予缋湖塘村居图用晓游天王寺韵题诗见赠叠韵奉谢
作者：李慈铭
朝代：清

结念栖隐乡，环流面寒麓。凌晨理幽榜，人语出清旭。群鬟互湿翠，临溪各为沐。钓竿带烟萝，茶臼答风竹。卷帘交清晖，书帙映人绿。烦公营粉本，茅堂启湖渌。画图幸取办，鱼鸟先约束。相期采金英，鹿蹊踏松粟。
点绛唇
作者：李慈铭
朝代：清

小院回廊，抬头蓦被檀郎见。凤鞋惊掩，略把裙花展。熟意生情，尽在星星眼。栏阴转，杏衫红浅，人近东风远。
点绛唇
作者：李慈铭
朝代：清

过了花时，垂杨满院飞晴雪。绿阴如幂，点点东风迹。午梦初回，却道馀寒积。茶烟直，湘波帘隙。暂放斜阳碧。
烛影摇红
作者：李慈铭
朝代：清

冬尾三朝，岁筵未办椒花颂。蓬门犹说是悬弧，白发扶残梦。刚听雏尼噪栋。报尚书、铜槃馔拥。袖薰朝罢，禅侣分餐，催笺传送。碫磨齐馀，蜜梅香搞经帘重。便思一醉泥金貂，笑发床头瓮。烛蕊银荷缀凤。倩双花、金尊对捧。愿从今后，绣衮渔蓑，翠蛾长共。
玲珑四犯
作者：李慈铭
朝代：清

淡月幽坊，又绣墨丁帘，钿额相映。第一门前，还认旧时灯影。惆怅麝冷重篝，恁去后、更无人凭。只晚风、犹在梨花，厮守绿窗春静。记曾同倚红芙镜。怪年来、一样消损。犀帏睡起残妆重，替掠牡丹双鬓。谁遣别后生疏，奈彩云、易沉鸾讯。更甚时，重渡银河，消受眼前嗔恨。
琐窗寒
作者：李慈铭
朝代：清

约略腰支，刚应梦醒，汉宫春晓。柔条几日，踠地便侵芳草。问章台、为谁相思。趁时碧玉年华好。想朦胧娇眼，未曾省识，西风斜照。生小，双娥扫，怎怯怯移来，恨丝萦绕。学舞才能，见说尊前人老。记年时、莺燕故园，青青未折春已杳。但从今、寄祝东风，证取成阴早。
琵琶仙
作者：李慈铭
朝代：清

梦觉银屏，彩云已、寄与定情花叶。谁分开了金笼，啼妆已愁绝。重料理、嫁时鸾镜，还怕听、晓窗鶗鴂。红泪封绡，青裙举碓，旧恨休说。恁天风、吹入栏干，正老去、相如病时节。犹胜龙邱狮吼，卖门前苕荚。须烛下，梅花妆罢，报佳客、一瓯清雪。寄语燕燕红楼，钿车催别。
甘州
作者：李慈铭
朝代：清

傍枌阴拓地结精庐，人在画中居。自平津罢馆，垂帘据几，重见江都。闲煞绿阴清昼，长照满床书。细勘丹青笔，好趁窗虚。课罢奚童扫叶，更妃豨声病，校付清娱。问青编粉指，赌记几回输。怎催人、拥麾万里，向陇云、频梦树扶疏。归来早、乙藜吹火，再领蓬壶。
癸丑除夕
作者：李慈铭
朝代：清

元化日流行，人事乃尘积。得失随鸡虫，一瞬判今昔。芳华转诘朝，岁事谢兹夕。万物欣怀新，残年孰知惜。睒睒东方明，移眴便陈迹。老尽今古人，悚念百灵集。人生会有极，抗志希古贤。道高玩其迹，文字堪钻研。兀坐叩真得，百家一无专。薄植仰乔木，弱羽委逝川。岂不慕崇远，颓废难自坚。弹指积前日，强半成愒延。且作堕地思，学语始明年。堂前陈枣栗，焚香展先容。坠霜无返晨，惊水无回风。孤露遘家酷，一星将告终。《诗》《书》藐先训，尤悔丛厥躬。今辰拜阶下，胜衣异儿童。仿佛趋庭时，惧责心忡忡。仰首见遗挂，欲就将何从。烛花散影堂，还照莱衣红。欢笑启家宴，明镫亦煌煌。中闱坐慈母，弟妹侍两旁。两弟亦娶妇，侧坐竞奉觞。甘旨未取办，屠苏且分尝。家人如列星，熠耀粲成行。我母有如月，团栾罗众芒。人生重侍奉，此乐殊未央。愿唱百年歌，四海常安康。爆竹声咽阗，念我平生友。祭诗孰狂歌，避债孰低首。推解乏货财，事畜迫奔走。凤凰下觅食，琅玕实无有。麒麟代车牛，牧竖厈其丑。自好物所憎，时艰道堪守。及兹岁寒时，寸阴各毋负。读书在固穷，作事必要久。素心怀好音，立言务忠厚。薄海苦多事，连年勤师征。渔阳国根本，贱骑犹纵横。杀气连晋齐，重阴薄日精。江淮迫岁暮，萧条无人行。君王正宵旰，我忧耿难平。流民鲜伏腊，何以纾皇情。日夕望星次，行当扫欃枪。旭旦启阊阖，万户皆春声。
癸丑除夕·其一
作者：李慈铭
朝代：清

元化日流行，人事乃尘积。得失随鸡虫，一瞬判今昔。芳华转诘朝，岁事谢兹夕。万物欣怀新，残年孰知惜。睒睒东方明，移眴便陈迹。老尽今古人，悚念百灵集。
癸丑除夕·其三
作者：李慈铭
朝代：清

堂前陈枣栗，焚香展先容。坠霜无返晨，惊水无回风。孤露遘家酷，一星将告终。《诗》《书》藐先训，尤悔丛厥躬。今辰拜阶下，胜衣异儿童。仿佛趋庭时，惧责心忡忡。仰首见遗挂，欲就将何从。烛花散影堂，还照莱衣红。
癸丑除夕·其二
作者：李慈铭
朝代：清

人生会有极，抗志希古贤。道高玩其迹，文字堪钻研。兀坐叩真得，百家一无专。薄植仰乔木，弱羽委逝川。岂不慕崇远，颓废难自坚。弹指积前日，强半成愒延。且作堕地思，学语始明年。
癸丑除夕·其五
作者：李慈铭
朝代：清

爆竹声咽阗，念我平生友。祭诗孰狂歌，避债孰低首。推解乏货财，事畜迫奔走。凤凰下觅食，琅玕实无有。麒麟代车牛，牧竖厈其丑。自好物所憎，时艰道堪守。及兹岁寒时，寸阴各毋负。读书在固穷，作事必要久。素心怀好音，立言务忠厚。
癸丑除夕·其六
作者：李慈铭
朝代：清

薄海苦多事，连年勤师征。渔阳国根本，贱骑犹纵横。杀气连晋齐，重阴薄日精。江淮迫岁暮，萧条无人行。君王正宵旰，我忧耿难平。流民鲜伏腊，何以纾皇情。日夕望星次，行当扫欃枪。旭旦启阊阖，万户皆春声。
癸丑除夕·其四
作者：李慈铭
朝代：清

欢笑启家宴，明镫亦煌煌。中闱坐慈母，弟妹侍两旁。两弟亦娶妇，侧坐竞奉觞。甘旨未取办，屠苏且分尝。家人如列星，熠耀粲成行。我母有如月，团栾罗众芒。人生重侍奉，此乐殊未央。愿唱百年歌，四海常安康。
盂鼎铭拓本为伯寅侍郎赋
作者：李慈铭
朝代：清

粲粲孟鼎铭，吴陈考已备。侍郎精古籀，抉摘无遗义。我所三摩挲，尤在玟珷字。于古无可徵，请更对以意。吕伋谥丁公，《说文》作玎谊。丁癸本殷号，周人始制谥。偏旁随事增，古盖有斯例。唐虞及三代，以玉供神事。大夫有石宔，郊宗详其制。王公当用玉，疑非起后世。谥为作主用，加玉所以志。此乃真古文，千钧一发系。寄语一孔儒，挢舌莫诧异。所贵金石文，为可证故书。佚事或创获，小学犹其余。兹鼎郑重言，宗周王命盂。锡以鬯一卣，黻冕车旗俱。邦司四百人，仆驭至庶夫。是当为重臣，何以名泯如。成王廿三祀，警酒资吁谟。初疑武之穆，盂本可通邘。然此述王命，岂容以国呼。又疑盂于借，唐叔字子于。然曰祖南公，世系难强诬。班表有邗叔，时地亦未殊。其人又无考，傅会滋成愚。祝雍与陶叔，一例同嗟吁。仰屋徒自笑，秋风在庭梧。
盂鼎铭拓本为伯寅侍郎赋·其一
作者：李慈铭
朝代：清

粲粲孟鼎铭，吴陈考已备。侍郎精古籀，抉摘无遗义。我所三摩挲，尤在玟珷字。于古无可徵，请更对以意。吕伋谥丁公，《说文》作玎谊。丁癸本殷号，周人始制谥。偏旁随事增，古盖有斯例。唐虞及三代，以玉供神事。大夫有石宔，郊宗详其制。王公当用玉，疑非起后世。谥为作主用，加玉所以志。此乃真古文，千钧一发系。寄语一孔儒，挢舌莫诧异。
盂鼎铭拓本为伯寅侍郎赋·其二
作者：李慈铭
朝代：清

所贵金石文，为可证故书。佚事或创获，小学犹其余。兹鼎郑重言，宗周王命盂。锡以鬯一卣，黻冕车旗俱。邦司四百人，仆驭至庶夫。是当为重臣，何以名泯如。成王廿三祀，警酒资吁谟。初疑武之穆，盂本可通邘。然此述王命，岂容以国呼。又疑盂于借，唐叔字子于。然曰祖南公，世系难强诬。班表有邗叔，时地亦未殊。其人又无考，傅会滋成愚。祝雍与陶叔，一例同嗟吁。仰屋徒自笑，秋风在庭梧。
相思引
作者：李慈铭
朝代：清
体裁：词

侧侧轻寒到被池，玉凫烟重卷帘迟。有谁怜惜，挨病过花时。燕子泥香消永日，绿杨风软见游丝。小栏红煞，无地著相思。
真珠帘
作者：李慈铭
朝代：清
体裁：词

是谁琢就珍珠蕊。露苞含、多少温存深意。恰到半开时，又素馨如醉。见说琳宫新采得，便暗取、荷囊深系。偷寄。恁背人低数，相思何事。偏称小扇轻纨，配绰约簪花，琼瑶匀缀。卅喜算团圞，看细排心字。比似丁香犹款密，好结取、从头盟誓。休弃。便箧缄香，见时长记。
祝英台近二首·其一
作者：李慈铭
朝代：清

绮廊疏，芳径转，楼阁浅深见。迤逦珠帘，多半隔花卷。殢人一曲朱栏，是谁频倚。恁沾袖、馀香犹暖。恨春晚。回首檀板金尊，年前凡欢宴。题榜风流，还问旧家燕。更怜临水纱窗，杨花堆雪，正闲煞、嫩晴庭院。
绮罗香
作者：李慈铭
朝代：清

萼紫双含，苞香对坼，生小盈盈相并。不斗春风，空谷自商幽恨。经宿雨、笑齿齐芬，背明月、亸鬟同影。是何时、双写湘灵，梦回依约痕凝。芳华知有谁惜。喜河阳种就同心。堪证宫体，南朝风貌，侍中刚称。提旧事、并照金莲，记佳谶、缀行瑶笋。试簪髻、定卜宜男，玉窗人暗省。
自题门联
作者：李慈铭
朝代：清
体裁：联

保安寺街，藏书十万卷；户部员外，补缺一千年。
自题霞川老屋图
作者：李慈铭
朝代：清

我家世在城西居，翰林吴君为缋图。长安尘沙正眯眼，突兀忽见先人庐。二百年来有此屋，东南斜抱两河曲。城边绿树万家烟，桥畔朱楼百竿竹。横河北绝官渎流，烟波浩淼无春秋。鸥凫四散不知处，鸣榔往往闻渔舟。直河西接钱青水，迤逦长流百余里。估帆日夜排樯来，艳说霞川一湾绮。蓬莱驿路清风多，连云绰楔垂女萝。会龙尚记前朝事，卧虹不绝行人歌。先人辛苦一廛寄，旧德清门子孙庇。规制朴陋无敢增，宗族环居莫轻弃。幼骑竹马携短童，东眷西眷随所从。鹅鸭时闹比邻塾，纸鸢闲趁陂塘风。最忆读书一弓地，杨柳临池滴窗翠。拥卷随时倚树吟，洗研呼俦捉鱼戏。我生二十行适燕，沧海横溢无愚贤。马蕃亦逐贾区尽，桑柘一例随飞烟。归来城郭都非旧，到岸牵船暂相就。新丰门巷何处寻，安仁故第从谁售。海燕年年绕屋飞，梦中图画是耶非。多情惟有霞川水，日望行人万里归。
苦雨谣
作者：李慈铭
朝代：清

秋霖积日惨不开，太行黯黯愁西颓。农夫九死补田作，坐看辛苦成污莱。黍子垂头万黄粒，丈半红竿飐秫秫。方觊暂饱偿积饥，讵料垂成委枯铚。天公爱物称无私，朝廷旰食施淖麋。天心君心本一体，始知灾沴民自为。我釜无鱼瓿无粟，谒鬼不通日炊玉。饱看两脚愁向天，岂惟野老吞声哭。桑乾水自楼烦来，挟沙横决如奔雷。缗钱告绌外繇困，危堤堤常奔摧。神畿南北一河绕，南岸乘危北岸倒。积年？？眄雨工，十室一归复逃涝。我乏羡卒半亩田，太仓斗食饕无缘。蜚鸿满野心悄然，岂但墨突无炊烟。顽云缺兑现雌霓，雨势骑月夜益急。东荣震裂西梠倾，昏巷沈沈万忧集。盖头未得三重茅，泷泷檐霤百窍号。四壁股栗撼床动，一镫危与神魂摇。佣书力赁三间屋，流潦满庭带沟渎。何事复取造物嗔，童仆愁冤爨婢哭。人生呼吸皆由天，几家高枕能安眠。排墙死亦等化耳，蘧蘧安必非真仙。君不见东华门外火城湿，千官陛楯雨中立。马蹄腾踔绝淖行，漆室遑知有人泣。
苦雨谣·其一
作者：李慈铭
朝代：清

秋霖积日惨不开，太行黯黯愁西颓。农夫九死补田作，坐看辛苦成污莱。黍子垂头万黄粒，丈半红竿飐秫秫。方觊暂饱偿积饥，讵料垂成委枯铚。天公爱物称无私，朝廷旰食施淖麋。天心君心本一体，始知灾沴民自为。我釜无鱼瓿无粟，谒鬼不通日炊玉。饱看两脚愁向天，岂惟野老吞声哭。
苦雨谣·其三
作者：李慈铭
朝代：清

顽云缺兑现雌霓，雨势骑月夜益急。东荣震裂西梠倾，昏巷沈沈万忧集。盖头未得三重茅，泷泷檐霤百窍号。四壁股栗撼床动，一镫危与神魂摇。佣书力赁三间屋，流潦满庭带沟渎。何事复取造物嗔，童仆愁冤爨婢哭。人生呼吸皆由天，几家高枕能安眠。排墙死亦等化耳，蘧蘧安必非真仙。君不见东华门外火城湿，千官陛楯雨中立。马蹄腾踔绝淖行，漆室遑知有人泣。
苦雨谣·其二
作者：李慈铭
朝代：清

桑乾水自楼烦来，挟沙横决如奔雷。缗钱告绌外繇困，危堤堤常奔摧。神畿南北一河绕，南岸乘危北岸倒。积年？？眄雨工，十室一归复逃涝。我乏羡卒半亩田，太仓斗食饕无缘。蜚鸿满野心悄然，岂但墨突无炊烟。
苦雨谣·其二
作者：李慈铭
朝代：清
体裁：古风

桑乾水自楼烦来，挟沙横决如奔雷。缗钱告绌外繇困，危堤齾齾常奔摧。神畿南北一河绕，南岸乘危北岸倒。积年��眄雨工，十室一归复逃涝。我乏羡卒半亩田，太仓斗食饕无缘。蜚鸿满野心悄然，岂但墨突无炊烟。
菩萨蛮六首
作者：李慈铭
朝代：清

社风正值中和节，故园天末无消息。归梦柳丝丝，水乡春浅时。年华愁易谢，又报春分也。记得绮窗前，玉箫新燕天。蕊黄浥露秋心吐，燕支点缀梢头雨。压鬓一枝鲜，花红月又圆。携来香满袖，昼静微吟候。白发自风流，好花长聚头。春风人面桃花树，春江直送行人去。花落又经秋，有人长倚楼。归舟争认得。家住清潭侧。潭水隔年春，桃花仍傍人。年来领略东风意，赚人尝尽愁滋味。吹得客愁浓，东风又别侬。眉痕春未泄，无处传消息。莫为落花颦，花还怜惜人。屏山莺劝寻春驾，窥窗绮日眉初画。妆罢卷帘齐，晓风吹绣衣。江城花未嫁，湖舫如潮下。何处约邻姬，前村杨柳西。蕊黄挹露秋心吐，燕支点缀梢头雨。厌鬓一枝鲜，花红月又圆。携来香满袖，昼静微吟候。白发自风流，好花长聚头。
菩萨蛮六首·其一
作者：李慈铭
朝代：清

社风正值中和节，故园天末无消息。归梦柳丝丝，水乡春浅时。年华愁易谢，又报春分也。记得绮窗前，玉箫新燕天。
菩萨蛮六首·其三
作者：李慈铭
朝代：清

春风人面桃花树，春江直送行人去。花落又经秋，有人长倚楼。归舟争认得。家住清潭侧。潭水隔年春，桃花仍傍人。
菩萨蛮六首·其二
作者：李慈铭
朝代：清

蕊黄浥露秋心吐，燕支点缀梢头雨。压鬓一枝鲜，花红月又圆。携来香满袖，昼静微吟候。白发自风流，好花长聚头。
菩萨蛮六首·其五
作者：李慈铭
朝代：清

屏山莺劝寻春驾，窥窗绮日眉初画。妆罢卷帘齐，晓风吹绣衣。江城花未嫁，湖舫如潮下。何处约邻姬，前村杨柳西。
菩萨蛮六首·其六
作者：李慈铭
朝代：清

蕊黄挹露秋心吐，燕支点缀梢头雨。厌鬓一枝鲜，花红月又圆。携来香满袖，昼静微吟候。白发自风流，好花长聚头。
菩萨蛮六首·其四
作者：李慈铭
朝代：清

年来领略东风意，赚人尝尽愁滋味。吹得客愁浓，东风又别侬。眉痕春未泄，无处传消息。莫为落花颦，花还怜惜人。
虞美人八首
作者：李慈铭
朝代：清

黄梅一例纤纤雨，分外添凄楚。泥衾絮煞一灯娇，不信人间还有、可怜宵。更儿挨尽人谁共，拼得都无梦。雨声断续枕边听，依约红蔷帘底、打棋声。今年恁地人憔悴，病里春如醉。午阴孤馆梦回时，疏幔茶烟刚衬、雨丝丝。添衣量药无人顾，花底恁谁诉。客中燕子自无情，那解替人怜惜、到飘零。炉烟绕尽缠绵字，正日书难至。斜阳莫去倚层楼，知道小屏山外、几重愁。湘帘那有巫云影，有亦无踪迹。箫声吹出晚凉天，无奈一钩新月、又帘前。秋千尽日欹芳树，春好谁珍护。惊寒鹦鹉却怜花，报道杏花多处、要帘遮。弹棋斗草人都倦，亲把茶团碾。翠铛煎倚碧窗纱，又看茶烟漾作、几重花。扁舟行尽山阴道，曲曲青山抱。几重云树几村庄，但见汀洲无数、入斜阳。松杉遮断来时路，舟载浓阴渡。湖山晴绿满年年，知否落花芳草、怨江南。连宵梦是谁呼至。颠倒成愁字。觉来欹枕尚惺忪，恰是燕儿说与、梦重重。瞢腾过了清明未。总觉春无味。故园花事又阑珊，不信人生消得、几回看。冰窗敲雨心先碎，莫怨芭蕉脆。孤衾短烛尽温存，知道天涯几个、惯黄昏。金凫烟重缠愁住，影事将人絮。风声终夜在高楼，做得一番儿梦、一番秋。花头月堕凉烟白，断梦轻于蝶。一分秋恰上心头，刚是半分儿病、半分愁。早风窣地窥帘隙，帘内桃笙滑。芭蕉贪做一窗阴，次第看他叶叶、起秋声。
虞美人八首·其一
作者：李慈铭
朝代：清

黄梅一例纤纤雨，分外添凄楚。泥衾絮煞一灯娇，不信人间还有、可怜宵。更儿挨尽人谁共，拼得都无梦。雨声断续枕边听，依约红蔷帘底、打棋声。
虞美人八首·其七
作者：李慈铭
朝代：清

冰窗敲雨心先碎，莫怨芭蕉脆。孤衾短烛尽温存，知道天涯几个、惯黄昏。金凫烟重缠愁住，影事将人絮。风声终夜在高楼，做得一番儿梦、一番秋。
虞美人八首·其三
作者：李慈铭
朝代：清

炉烟绕尽缠绵字，正日书难至。斜阳莫去倚层楼，知道小屏山外、几重愁。湘帘那有巫云影，有亦无踪迹。箫声吹出晚凉天，无奈一钩新月、又帘前。
虞美人八首·其二
作者：李慈铭
朝代：清

今年恁地人憔悴，病里春如醉。午阴孤馆梦回时，疏幔茶烟刚衬、雨丝丝。添衣量药无人顾，花底恁谁诉。客中燕子自无情，那解替人怜惜、到飘零。
虞美人八首·其五
作者：李慈铭
朝代：清

扁舟行尽山阴道，曲曲青山抱。几重云树几村庄，但见汀洲无数、入斜阳。松杉遮断来时路，舟载浓阴渡。湖山晴绿满年年，知否落花芳草、怨江南。
虞美人八首·其八
作者：李慈铭
朝代：清

花头月堕凉烟白，断梦轻于蝶。一分秋恰上心头，刚是半分儿病、半分愁。早风窣地窥帘隙，帘内桃笙滑。芭蕉贪做一窗阴，次第看他叶叶、起秋声。
虞美人八首·其六
作者：李慈铭
朝代：清

连宵梦是谁呼至。颠倒成愁字。觉来欹枕尚惺忪，恰是燕儿说与、梦重重。瞢腾过了清明未。总觉春无味。故园花事又阑珊，不信人生消得、几回看。
虞美人八首·其四
作者：李慈铭
朝代：清

秋千尽日欹芳树，春好谁珍护。惊寒鹦鹉却怜花，报道杏花多处、要帘遮。弹棋斗草人都倦，亲把茶团碾。翠铛煎倚碧窗纱，又看茶烟漾作、几重花。
蝶恋花二首
作者：李慈铭
朝代：清

豆蔻梢头春一寸。些子柔红，生被朝烟困。碧玉年华都未省，家家先下黄鹂聘。梦雨连番花噤痒。水样轻寒，佯唤缃桃醒。帘外炉香扶彩胜，绿窗人语东风近。寂历园亭闲几许。蓦地东风，一霎花无数。泪沾年年无觅处，平芜绿遍伤心路。数日不来春又暮，病酒耽香，料理和愁住。墙外人家闻笑语，夕阳独下西墙去。
蝶恋花二首·其一
作者：李慈铭
朝代：清

豆蔻梢头春一寸。些子柔红，生被朝烟困。碧玉年华都未省，家家先下黄鹂聘。梦雨连番花噤痒。水样轻寒，佯唤缃桃醒。帘外炉香扶彩胜，绿窗人语东风近。
蝶恋花二首·其二
作者：李慈铭
朝代：清

寂历园亭闲几许。蓦地东风，一霎花无数。泪沾年年无觅处，平芜绿遍伤心路。数日不来春又暮，病酒耽香，料理和愁住。墙外人家闻笑语，夕阳独下西墙去。
行香子
作者：李慈铭
朝代：清

十里平山，十里平川，更平林、万绿参天。水边楼阁，屋后园田。拟买鸥矶，买云嶂，买渔船。处处流泉，市断桥连，羡村居、何啻登仙。几时奉母，筑舍花前。好看斜阳，看飞瀑，看炊烟。
解蹀躞
作者：李慈铭
朝代：清

又是一年春尽，兰夜寻歌馆。绮窗围坐分曹赌银盏。取次密语藏钩，愿连一握纤荑，搦来长暖。玳筵畔，常怕鬓丝尊人见。轻纨约歌扇，断红双脸还留好花看。漫道禁住钟声，奈他红烛尊前导，比春还短。
解连环
作者：李慈铭
朝代：清

暮寒催劲。认青帘挂处，小车潜等。看素手。暗启风帘，正眉翠含颦，脸红低晕。万种温存，旖旎到、银荷灯影。更嫣然笑指，潋滟金尊，照人斯并。悲歌旧情漫省。渐中年耗去，壮怀消尽。问底事、未了愁根，把零句么弦，细搜幽恨。自指星星，更几度、相依青鬓。倩罗衿、为花替拭，泪痕怕损。
读明史卢象升传
作者：李慈铭
朝代：清

有明季年党祸亟，朝廷甚于河北贼。国有贤者孙与卢，权奸所忌陷之敌。忠定勤劳擅边事，忠烈桓桓众尤恃。书生三十临元戎，文武七州得专制。雷公白骑一蹶僵，掎隅逸贼贼复张。骁将横刀跃马返，头颅一颗高迎祥。彼哉亨九亦持钺，公伟常为义真屈。指踪狝薙清中原，边吹神兵蹋墙入。十烽连报阴山破，急移韦虎当关卧。宣云屹屹长城孤，东南群盗酌酒贺。黄麾下瞰甘泉宫，墨绖仓皇对殿中。九重不怿要人怨，尽收貔虎归军容。五千见卒奋弮出，大评决战贾庄驿。铁骠四蹙烟尘昏，槊折尸僵满袍血。缞麻衬甲靴藏刀，舐面风前恸故僚。一死君亲名义尽，两河人鬼哭声高。百计诬降结中竖，部曲伤残责对簿。戴就烧鋘狱不移，马严连索君犹怒。枢臣亦是功名流，争功乃与公为仇。上方赐剑不汝齿，明年送汝襄王头。呜呼高阳继死漳州虏，城社凄凉散狐鼠。谁遣中流自坏船，至今泪湿思陵土。
谒金门
作者：李慈铭
朝代：清

江上道，临水画楼春早。迟日养蚕帘影悄，隔帘闻语笑。朝暮蒲帆征棹，愁见殢人芳草。烟陌青青同一稿，夕阳无限好。
贺新郎二十首
作者：李慈铭
朝代：清

笛里寻春起。恁匆匆、江东客到，落花天气。水样年华尘样事，汗漫湖山能几。况蜡屐、渐难料理。十载苏堤杨柳约，问鬖鬖、今日撩人未。攀折处，可侬意。朝来几遍栏干倚。恼无端、烟孱雨困，和愁难寄。芳草西南湖寺路，应盼青丝游骑。谁与说、春归容易。把酒无聊寻燕子，诉东风、不解侬来意。还暗祝，明朝霁。谁唤天公醉。叹人间、遍遭白眼，鬼犹如此。骇绝玉棺还未下，争说巫阳行矣。欲铲尽、穷途名字。便是王嘉偿债异，问去来、何与痴儿事。此间乐，恐非是。年来我亦工逃死。正通天、赤章奏醮，绯衣休至。君本灵芝宫里客，隔水犹呼时未。算暂让、仙家十赍。忽地秋风回服鸟，再从头料理千秋计。书到日，为予起。作计吾归矣。算长安、衣冠物望，如斯而已。扰扰一群乌白头，妄语便为名士。只君辈、姓名难记。但觉逢人都不识，更天涯、何处寻知己。我与我，周旋耳。此间无地堪沉醉。便当年、虎贲驺卒，至今馀几。柴棘胸中三斗许，触处即生芒刺。部事事、不如人意。绛灌无文随陆武，要何如、铜雀台前伎。谁健者，令公喜。看尔扬鞭去。正愁人、东风满目，扰花狂絮。故国苍茫天万里，不辨越山何处。更碣海、波涛汹怒。䝟兕磨牙鲛舐腭，但只身、掉臂游行过。最怜少日伤孤露。耐荒寒苧灯齑粥，半生难苦。赢得科名酬母教，衣锦暂时团聚。讵转足、便迷归路。薄宦未成家陷贼，负高堂、总被微名误。穿垒走，涕如雨。慈亦穷民耳。廿年琮、孤儿寡母，艰难生计。旧产池阳都割尽，乞食凄凉京邸。更恸绝、横流乡里。宗族千人家八口，尽苍黄、乞命干戈里。天地酷、有如此。与君已丑生同岁。数衣冠、崔庐中表，旧家门第。等是飘零伤乱客，说甚成名难易。只肠断、今朝分袂。泥首马前无别语，但思亲、泪血烦归寄。生死托，君行矣。爆竹闉填起。又家家、花饧秸马，髻神行矣。局促春明常寄食，五载一瓢而已。总不见、釜鱼甑米。绝倒平津成久客，只栏干、苜蓿烦料理。弹铗送、为君礼。年时最忆家园里，簇团乐、生盆彩胜，母妻兄弟。饤座汤圆同拜祝，百岁清门风味。蓦回首、烽传乡里。指定携如愿返，结山厨、小赁梅花地。亲压酒，君须醉。六载长安邸。共晨昏、凄凉蛩駏。贱贫兄弟。折臂断支经九险，相慰惟君而已。正努力、各营归计。谁分百年鸡黍约，竟苍黄、诀别穷途里。来世誓，可能记。一棺寂寞城南地，幸相逢、季方捧檄，令原风义。转盼双骡驮槥去，恸绝素旌千里。问形影、从今谁寄。惨淡国门皋复出，正悲风、寒日萧萧起。算此日，真归矣。一纸从头读。正灯前、东风猛撼，狂花盈屋。差喜故人犹健在，留得空山歌哭。还苦耐、吟诗穷独。覆卵倾巢都不计，只虚名、抵死争残局。期老享，文章福。城南当日同追逐，最难忘、徐公风貌，鲁生高躅。嚼舌堂堂传骂贼，恨血千秋埋绿。更惨绝、横流湛族。憔悴儒冠差不负，问斯人、九地谁能赎。还忍听，山阳曲。展卷呼之起。便迎人、低眉柔骨，百般神似。不分丹青神妙笔，变相都成非是。算鬼趣、直穷到此，袍笏当场宜活现，奈破衫、多半妆穷子。真与假，有谁记。笔头粉墨谈何易，要包罗、太行三峡，眼中心底。莫道当前真出丑，占尽人间头地。且漫问、王侯饿隶。衮衮相逢皆此辈，只笑啼、暂戴猴冠耳。谁竞识，真羞耻。庭院深深处。恁低徊、轻红一抹，把愁围住。人影亭亭嫌半掩，况隔花丛无数。更倒映、纱窗如雾。盝曲回廊烟缭绕，算句留、能有多时否。斜日影，自来去。当年并倚花阴语，指身边、重重卐字，个侬心绪。回首凝尘飞絮迹，难辨画裙金缕。只略有、啼痕堪据。便是欹斜那忍换，怕馀香、犹发经时雨。罗袖底，断魂路。烛下有如月。又当筵、倚衿吴语，暗香初接。一样秋人缠绵意，分手俄成愁绝。记隔夜、瑶笙吹彻。花叶团圞屏录曲，更金尊、互劝歌回雪。双袖底，酒痕热。同看莺燕开帘出，蓦回头。红菱照眼，玉枝先折。犹有蛾眉留人住，为我明珠承睫。只一霎、温存须惜。典尽貂裘那作计，恐人间、容易芳华歇。休更忆，北邻笛。家在巫云曲。更那堪、蕙情兰抱，楚天人独。屈子骚根三千载，悱恻录芽能续。且莫怨、衫痕凋绿。湘水芳魂招未得，又黄陵、泣断瑶妃竹。歌迸急，素弦促。知君心似弹棋局，忆三生、香阶划袜，定情银烛。绿绮微寒么凤寡，泪洗明珠盈斛。便锦里、回文谁读。一角红楼春如梦，只东风、岁岁花吹玉。多少恨，认横幅。百岁平分了。谩相传、南人衰易，此年难到。更有萧家天子语，各半东西相祷。只未食、长生茶蓼。人鬼挤排终不去，有黄齑、百瓮供人咬。忧患窟，此中老。生来百药愁都夭，记当年、瑶环就塾，未离怀抱。历尽人间千万劫，转眼头颅都皓。只剩取、形单自吊。今日杯盘红烛影，算三生、留得枯禅稿。归去也，故山好。且作团圞计。有蓬头、翾风房老，恭心獠婢。使指浣衣萱草辈，银鹿青猿差备。争进食、欲令公喜。雪样餈糕花样肉，更黄鸡、玉面淘来腻。京雒食，故乡味。练裳荩箧都搜抵，胜相嘲、影妻椅妾，乏人料理。只念白头花烛伴，独自牵萝乡里。愧割肉、东方难寄。比似买臣差不恶，便从公、饿死宁相弃。下床客，百年礼。两度兰秋首。恁家家、更番斗样，饤盘瓜镂。共祝新欢相连爱，今岁穿针果又。看浅浅、银河如旧。漫道两回归信准，问人间、置历天知否。劳隔水，伫望久。填河莫诉雏尼瘦，数从头、星期几闰，翠桥重构。二十七年云烟过，恁月朱栏已朽。况吉庆、裁花罗袖。休说白头无巧乞，便韶年、乐事何曾有。还卧听，雨中漏。红豆抛残矣。正花前、鬓丝禅影，泥人如此。十万春风谁管领，甘为雪儿愁死，偏零落、鸳鸯名字。争道罗横难脱白，证香名、未办黄金纸。这场错，铸谁是。同年碧玉才弹指，半相逢、钿筝瑶阮，招摇过市。愿种搞门千本草，稳卧樱桃花底。都不羡、盘龙账子。巧借青娥消肮脏，拼偿他、轻薄生生债。掷铅管，泪如水。三月临平路。趁濛濛、好风十里，吹成香雾。山里花光三百顷，山外一帆人去。更多少、夕阳洲渚。无奈碧波回眼看，恁多情、不解留侬住。旖旎煞，数声橹。故园节物谁堪语。正清明、莺歌巷陌，燕泥庭户。料得花前同上寿。细数行程何处。说客里、风光偏苦。手把柳枝从头记，叹何曾、此物供羁旅。者离别，忒无绪。春满长安矣。又年前、莺啼草绿，薄游天气。莫问江南今何在，犹有闲身堪寄。须病起、从头料理。白发春山相妩媚，更花前。容我疏狂地。鸲鹆舞，倩花记。骑驴三载春明邸，数平生、穷途知己，如公能几。谁付金瓯纤儿手，五岳胸中平未。愿日饮、亡何而已。天下即今多健者，便著书。种菜都非计。长作达，从公耳。种玉原无异。看盈盈、银河相对，文鸳交济。十载名花又榜首，管领春风人意，更不用、红栀私誓。生小云翘金层惯，恁樱桃、输与琼浆味。霞峤近，绿梅殢。谁从朱鸟窗前觑。恰相当，莺巢燕客，粉昆瑶辈。引凤清溪桐一瓣，好配山矾吾弟。笑还胜、紫宫兄妹。舞罢玳筵花十八，喜珍珠、量得娇柔婿。箫鼓里，碧衣会。牵得红丝异。恁巫山、彩云散后，银潢仍济。珠幰驮来娇宛转，似识烧槽弦意，更何用、玉箫双誓。比似香阶歌划袜，却提鞋、不辨愁滋味。燕玉小，楚云殢。当年花下双成觑。未端相、豆梢年月，桃根行辈。谁道留仙裙剩得，偏媵银环宜弟。较花貌、青城姊妹。还忆缃衾回面目，把小乔、已属金龟婿。新旧恨，玉山会。
贺新郎二十首·其一
作者：李慈铭
朝代：清

笛里寻春起。恁匆匆、江东客到，落花天气。水样年华尘样事，汗漫湖山能几。况蜡屐、渐难料理。十载苏堤杨柳约，问鬖鬖、今日撩人未。攀折处，可侬意。朝来几遍栏干倚。恼无端、烟孱雨困，和愁难寄。芳草西南湖寺路，应盼青丝游骑。谁与说、春归容易。把酒无聊寻燕子，诉东风、不解侬来意。还暗祝，明朝霁。
贺新郎二十首·其七
作者：李慈铭
朝代：清

六载长安邸。共晨昏、凄凉蛩駏。贱贫兄弟。折臂断支经九险，相慰惟君而已。正努力、各营归计。谁分百年鸡黍约，竟苍黄、诀别穷途里。来世誓，可能记。一棺寂寞城南地，幸相逢、季方捧檄，令原风义。转盼双骡驮槥去，恸绝素旌千里。问形影、从今谁寄。惨淡国门皋复出，正悲风、寒日萧萧起。算此日，真归矣。
贺新郎二十首·其三
作者：李慈铭
朝代：清

作计吾归矣。算长安、衣冠物望，如斯而已。扰扰一群乌白头，妄语便为名士。只君辈、姓名难记。但觉逢人都不识，更天涯、何处寻知己。我与我，周旋耳。此间无地堪沉醉。便当年、虎贲驺卒，至今馀几。柴棘胸中三斗许，触处即生芒刺。部事事、不如人意。绛灌无文随陆武，要何如、铜雀台前伎。谁健者，令公喜。
贺新郎二十首·其九
作者：李慈铭
朝代：清

展卷呼之起。便迎人、低眉柔骨，百般神似。不分丹青神妙笔，变相都成非是。算鬼趣、直穷到此，袍笏当场宜活现，奈破衫、多半妆穷子。真与假，有谁记。笔头粉墨谈何易，要包罗、太行三峡，眼中心底。莫道当前真出丑，占尽人间头地。且漫问、王侯饿隶。衮衮相逢皆此辈，只笑啼、暂戴猴冠耳。谁竞识，真羞耻。
贺新郎二十首·其二
作者：李慈铭
朝代：清

谁唤天公醉。叹人间、遍遭白眼，鬼犹如此。骇绝玉棺还未下，争说巫阳行矣。欲铲尽、穷途名字。便是王嘉偿债异，问去来、何与痴儿事。此间乐，恐非是。年来我亦工逃死。正通天、赤章奏醮，绯衣休至。君本灵芝宫里客，隔水犹呼时未。算暂让、仙家十赍。忽地秋风回服鸟，再从头料理千秋计。书到日，为予起。
贺新郎二十首·其二十
作者：李慈铭
朝代：清

牵得红丝异。恁巫山、彩云散后，银潢仍济。珠幰驮来娇宛转，似识烧槽弦意，更何用、玉箫双誓。比似香阶歌划袜，却提鞋、不辨愁滋味。燕玉小，楚云殢。当年花下双成觑。未端相、豆梢年月，桃根行辈。谁道留仙裙剩得，偏媵银环宜弟。较花貌、青城姊妹。还忆缃衾回面目，把小乔、已属金龟婿。新旧恨，玉山会。
贺新郎二十首·其五
作者：李慈铭
朝代：清
体裁：词

慈亦穷民耳。廿年琮、孤儿寡母，艰难生计。旧产池阳都割尽，乞食凄凉京邸。更恸绝、横流乡里。宗族千人家八口，尽苍黄、乞命干戈里。天地酷、有如此。与君己丑生同岁。数衣冠、崔庐中表，旧家门第。等是飘零伤乱客，说甚成名难易。只肠断、今朝分袂。泥首马前无别语，但思亲、泪血烦归寄。生死托，君行矣。
贺新郎二十首·其五
作者：李慈铭
朝代：清

慈亦穷民耳。廿年琮、孤儿寡母，艰难生计。旧产池阳都割尽，乞食凄凉京邸。更恸绝、横流乡里。宗族千人家八口，尽苍黄、乞命干戈里。天地酷、有如此。与君已丑生同岁。数衣冠、崔庐中表，旧家门第。等是飘零伤乱客，说甚成名难易。只肠断、今朝分袂。泥首马前无别语，但思亲、泪血烦归寄。生死托，君行矣。
贺新郎二十首·其八
作者：李慈铭
朝代：清

一纸从头读。正灯前、东风猛撼，狂花盈屋。差喜故人犹健在，留得空山歌哭。还苦耐、吟诗穷独。覆卵倾巢都不计，只虚名、抵死争残局。期老享，文章福。城南当日同追逐，最难忘、徐公风貌，鲁生高躅。嚼舌堂堂传骂贼，恨血千秋埋绿。更惨绝、横流湛族。憔悴儒冠差不负，问斯人、九地谁能赎。还忍听，山阳曲。
贺新郎二十首·其六
作者：李慈铭
朝代：清

爆竹闉填起。又家家、花饧秸马，髻神行矣。局促春明常寄食，五载一瓢而已。总不见、釜鱼甑米。绝倒平津成久客，只栏干、苜蓿烦料理。弹铗送、为君礼。年时最忆家园里，簇团乐、生盆彩胜，母妻兄弟。饤座汤圆同拜祝，百岁清门风味。蓦回首、烽传乡里。指定携如愿返，结山厨、小赁梅花地。亲压酒，君须醉。
贺新郎二十首·其十
作者：李慈铭
朝代：清

庭院深深处。恁低徊、轻红一抹，把愁围住。人影亭亭嫌半掩，况隔花丛无数。更倒映、纱窗如雾。盝曲回廊烟缭绕，算句留、能有多时否。斜日影，自来去。当年并倚花阴语，指身边、重重卐字，个侬心绪。回首凝尘飞絮迹，难辨画裙金缕。只略有、啼痕堪据。便是欹斜那忍换，怕馀香、犹发经时雨。罗袖底，断魂路。
贺新郎二十首·其十一
作者：李慈铭
朝代：清

烛下有如月。又当筵、倚衿吴语，暗香初接。一样秋人缠绵意，分手俄成愁绝。记隔夜、瑶笙吹彻。花叶团圞屏录曲，更金尊、互劝歌回雪。双袖底，酒痕热。同看莺燕开帘出，蓦回头。红菱照眼，玉枝先折。犹有蛾眉留人住，为我明珠承睫。只一霎、温存须惜。典尽貂裘那作计，恐人间、容易芳华歇。休更忆，北邻笛。
贺新郎二十首·其十七
作者：李慈铭
朝代：清

三月临平路。趁濛濛、好风十里，吹成香雾。山里花光三百顷，山外一帆人去。更多少、夕阳洲渚。无奈碧波回眼看，恁多情、不解留侬住。旖旎煞，数声橹。故园节物谁堪语。正清明、莺歌巷陌，燕泥庭户。料得花前同上寿。细数行程何处。说客里、风光偏苦。手把柳枝从头记，叹何曾、此物供羁旅。者离别，忒无绪。
贺新郎二十首·其十三
作者：李慈铭
朝代：清

百岁平分了。谩相传、南人衰易，此年难到。更有萧家天子语，各半东西相祷。只未食、长生茶蓼。人鬼挤排终不去，有黄齑、百瓮供人咬。忧患窟，此中老。生来百药愁都夭，记当年、瑶环就塾，未离怀抱。历尽人间千万劫，转眼头颅都皓。只剩取、形单自吊。今日杯盘红烛影，算三生、留得枯禅稿。归去也，故山好。
贺新郎二十首·其十九
作者：李慈铭
朝代：清

种玉原无异。看盈盈、银河相对，文鸳交济。十载名花又榜首，管领春风人意，更不用、红栀私誓。生小云翘金层惯，恁樱桃、输与琼浆味。霞峤近，绿梅殢。谁从朱鸟窗前觑。恰相当，莺巢燕客，粉昆瑶辈。引凤清溪桐一瓣，好配山矾吾弟。笑还胜、紫宫兄妹。舞罢玳筵花十八，喜珍珠、量得娇柔婿。箫鼓里，碧衣会。
贺新郎二十首·其十二
作者：李慈铭
朝代：清

家在巫云曲。更那堪、蕙情兰抱，楚天人独。屈子骚根三千载，悱恻录芽能续。且莫怨、衫痕凋绿。湘水芳魂招未得，又黄陵、泣断瑶妃竹。歌迸急，素弦促。知君心似弹棋局，忆三生、香阶划袜，定情银烛。绿绮微寒么凤寡，泪洗明珠盈斛。便锦里、回文谁读。一角红楼春如梦，只东风、岁岁花吹玉。多少恨，认横幅。
贺新郎二十首·其十五
作者：李慈铭
朝代：清

两度兰秋首。恁家家、更番斗样，饤盘瓜镂。共祝新欢相连爱，今岁穿针果又。看浅浅、银河如旧。漫道两回归信准，问人间、置历天知否。劳隔水，伫望久。填河莫诉雏尼瘦，数从头、星期几闰，翠桥重构。二十七年云烟过，恁月朱栏已朽。况吉庆、裁花罗袖。休说白头无巧乞，便韶年、乐事何曾有。还卧听，雨中漏。
贺新郎二十首·其十八
作者：李慈铭
朝代：清

春满长安矣。又年前、莺啼草绿，薄游天气。莫问江南今何在，犹有闲身堪寄。须病起、从头料理。白发春山相妩媚，更花前。容我疏狂地。鸲鹆舞，倩花记。骑驴三载春明邸，数平生、穷途知己，如公能几。谁付金瓯纤儿手，五岳胸中平未。愿日饮、亡何而已。天下即今多健者，便著书。种菜都非计。长作达，从公耳。
贺新郎二十首·其十六
作者：李慈铭
朝代：清

红豆抛残矣。正花前、鬓丝禅影，泥人如此。十万春风谁管领，甘为雪儿愁死，偏零落、鸳鸯名字。争道罗横难脱白，证香名、未办黄金纸。这场错，铸谁是。同年碧玉才弹指，半相逢、钿筝瑶阮，招摇过市。愿种搞门千本草，稳卧樱桃花底。都不羡、盘龙账子。巧借青娥消肮脏，拼偿他、轻薄生生债。掷铅管，泪如水。
贺新郎二十首·其十四
作者：李慈铭
朝代：清

且作团圞计。有蓬头、翾风房老，恭心獠婢。使指浣衣萱草辈，银鹿青猿差备。争进食、欲令公喜。雪样餈糕花样肉，更黄鸡、玉面淘来腻。京雒食，故乡味。练裳荩箧都搜抵，胜相嘲、影妻椅妾，乏人料理。只念白头花烛伴，独自牵萝乡里。愧割肉、东方难寄。比似买臣差不恶，便从公、饿死宁相弃。下床客，百年礼。
贺新郎二十首·其四
作者：李慈铭
朝代：清

看尔扬鞭去。正愁人、东风满目，扰花狂絮。故国苍茫天万里，不辨越山何处。更碣海、波涛汹怒。䝟兕磨牙鲛舐腭，但只身、掉臂游行过。最怜少日伤孤露。耐荒寒苧灯齑粥，半生难苦。赢得科名酬母教，衣锦暂时团聚。讵转足、便迷归路。薄宦未成家陷贼，负高堂、总被微名误。穿垒走，涕如雨。
踏莎行三首
作者：李慈铭
朝代：清

晓露清流，午风香静，翠盘低拥花千柄。柳阴一带浅红栏，日斜过尽香车影。辜却前游，新添酒病，画船无意窥妆镜。秋风虾菜小亭西，待看明月空潭定。快雨新妆，嫩泥香润，绛河明照铜街静。小车油壁夜深来，瘦鞋痕在青苔径。小褪蕉衫，虚堂凉沁，惜花人惜花同病。悄携银烛照纱窗，画帘微漾茶烟影。小队清游，凤城西近，古松凉合禅关静。院深日午不逢人，画幡风过花间磬。相约携尊，偏耽薄病，料应裙屐穿香径。翠帘刚对绿阴开，扇光轻渡西山影。
踏莎行三首·其一
作者：李慈铭
朝代：清

晓露清流，午风香静，翠盘低拥花千柄。柳阴一带浅红栏，日斜过尽香车影。辜却前游，新添酒病，画船无意窥妆镜。秋风虾菜小亭西，待看明月空潭定。
踏莎行三首·其三
作者：李慈铭
朝代：清

小队清游，凤城西近，古松凉合禅关静。院深日午不逢人，画幡风过花间磬。相约携尊，偏耽薄病，料应裙屐穿香径。翠帘刚对绿阴开，扇光轻渡西山影。
踏莎行三首·其二
作者：李慈铭
朝代：清

快雨新妆，嫩泥香润，绛河明照铜街静。小车油壁夜深来，瘦鞋痕在青苔径。小褪蕉衫，虚堂凉沁，惜花人惜花同病。悄携银烛照纱窗，画帘微漾茶烟影。
送入我门来
作者：李慈铭
朝代：清

莲炬千行，花钗九树，蓬瀛寿母堂开。燕燕娇飞，新傍荔红栽。似闻舞彩银尊侧，有仕女屏风十幅裁。启金萱笑口，佳儿如雪，几日投怀。休道汉宫画错，燕支恁时种就，珠玉盈胎。绕膝名王，郭落锦毰毸。须知大鼻齇王种，有龙凤丰姿虎豹才。趁东风爆竹，磊棋弄蜡，送入门来。
送子缜南还
作者：李慈铭
朝代：清

玉河秋色蓟门烟，翠黛离愁咽管弦。羁旅中年难作别，文章孤唱更谁怜。西风村笛旗亭酒，凉月夷花海国船。料得故园重九会，登高相忆有新篇。
醉花阴二首
作者：李慈铭
朝代：清

药铫丝烟一晕，才得炉香嫩。移烛枕函边，六六灯屏，著遍相思影。划袜怯侵瑶沓冷，银箭挨更永。个样可怜宵，斗帐低垂，人共鹣鹣醒。小院秋灯光乍定，露湿瑶阶冷。香篆隔窗纱，团扇风前，人与花相并。晶帘瓜果筵前饤，又漏声催饮。莫道暂时欢，杯底银河，刚度凉蟾影。
醉花阴二首·其一
作者：李慈铭
朝代：清

药铫丝烟一晕，才得炉香嫩。移烛枕函边，六六灯屏，著遍相思影。划袜怯侵瑶沓冷，银箭挨更永。个样可怜宵，斗帐低垂，人共鹣鹣醒。
醉花阴二首·其二
作者：李慈铭
朝代：清

小院秋灯光乍定，露湿瑶阶冷。香篆隔窗纱，团扇风前，人与花相并。晶帘瓜果筵前饤，又漏声催饮。莫道暂时欢，杯底银河，刚度凉蟾影。
醉蓬莱
作者：李慈铭
朝代：清

正落灯风里，花缬催红，柳荑初长，趁小窗幽独。扶杖相寻，白须红舄，款闲门修竹。乳拍糕团，蜜煎瓜豉，饤盘牙簇。可识今朝。上京燕九，多少香车，凤城西逐。拣取双枝，占春风茅屋。袖翠含香，脸霞上酒，映梅花如玉。可惜匆匆不教留看，画帘红烛。
金菊对芙蓉
作者：李慈铭
朝代：清

红叶初酣，黄花未老，银灯小驻秋光。约飘逢俊侣，再展重阳。玉釭怕照年来影，问鬓边、添几新霜。征鸿过尽，且听漏滴，闲领茶香。还爱眼底吴妆。正相依翠袖，同倚丝囊。纵贪欢一晌，也胜寻常。帘前此去天涯路，早东风、瘦隔垂杨。明年今夕，岭云万里，何限思量。